ކަފުން ވެވިފާ…06 – Esfiya – Dhivehi Vaahaka Site\n- by eysh - 77- September 13, 2019\nނާބިހް އަކީ ދުވަހަކުވެސް ދޮރު ތަޅުލާފައި ބަހައްޓާ ކުއްޖެއް ނޫނެވެ. ކަމަކާއި ހިތްހަމަނުޖެހުނަސް، ކޮޓަރީގެ ދޮރު ތަޅެއް ނުލާނެއެވެ. ނަތާޝާ ހާސްވީ އެވަރަށް ގޮވި އިރުވެސް ނާބިހްގެ ޚަބަރެއް ނުވުމުންނެވެ. ކޮޓަރީގެ ޑަބަލް ތަޅުދަނޑި ހިފައިގެން އޭނަ އައެވެ. ތަޅުވަޅަށް ތަޅުދަނޑި ޖަހާފައި ހުޅުވައިލިއެވެ. ހުޅުވިގެންދިޔަ ދޮރާއިއެކު، މުޅި ގެއަށް ޒަލްޒަލާއެއް ގެނުވި ކަހަލައެވެ. ގޭތެރޭގައި ގުގުމާލީ އިވްޔާ އާއި ނަތާޝާގެ ހަޅޭކުގެ އަޑެވެ.\nނާބިހް އޮތީ ތަށިމުށިތަކުގެ މަތީގައެވެ. އުއްޑުންވާހެން އޮތްއިރު، ހަށިގަނޑުގައި އެއްވެސް ހަރަކާތެއް ނެތެވެ. އުނުގައި އައްސާލާފައިވާ ތުވާލި ފިޔަވައި އިތުރު އަންނައުނެއް އެ ހަށިގަނޑުގައި ނުވެއެވެ. ގައިގެ އެކި ތަންތަނުގައިވީ، ޒަޚަމުގެ ނިޝާންތަކެވެ. ހީވަނީ މުޅި ގައިގައި ތޫނު އެއްޗެއް އަޅުވައި ދަމާފައި ހުރި ހެންނެވެ. ބައެއް ތަންތަނުން ތެޔޮހަން މަށައިގެން ގޮސްފައެވެ. އަނެއްބައި ތަންތަނުން ލޭ ހިލިފައެވެ.\nނާބިހްގެ ދެލޯ ބޮޑުވެފައިވާއިރު، ކަޅި ވަނީ މައްޗަށް އަރާފައެވެ. ދެލޮލުގައި ވީ މަޑު ރަތްކަމެކެވެ. އަނގަވެސް އޮތީ ހުޅުވިފައެވެ. އަނގައިގެ ތެރެއިން ނުކުމެފައިވާ ހުދުކުލައިގެ ފޮނުތަކުން ބައެއް އަނގައިގެ ދެ އަރިމަތިން ފައިބާފައި ހުއްޓެވެ.\nނާބިހްގެ މުޅި ހަށިގަނޑު ވަނީ ހުދުވެ، ހަރުވެފައެވެ. ދެ އަތް އޮތީ މުށްކެވިފައެވެ. އެއް އަތުގެ ތެރެއިން ރޭޒަރު ތިލައެއްގެ ބައެއް ފެންނަން އޮތެވެ. ތިލައިގައި ހިފަހައްޓައިގެން އޮތްލެއް ބާރުކަމުން އަތް ކަފައިގެން ގޮސް އެދިމާލުގައި ލޭގެ ކޯރެއް ހެދިފައި ވިއެވެ.\n“ނޫން ނޫން…” ނާބިހްގެ ކައިރިއަށް ތިރިވިއިރު ނަތާޝާއަށް ރޮވިއްޖެއެވެ.\nނާބިހްގެ ގައިގައި ހިފައިގަންނަން އުޅުނު ނަތާޝާ ދުރުކުރީ އިވްޔާ އެވެ. ނަތާޝާ ނަގައިގެން އޭނަ ނުކުތީ ކޮޓަރިން ބޭރަށެވެ. އޭރު ގޭގައި އުޅޭ އެންމެން ކަހަލަ ގޮތަކަށް އެތަނަށް ޖަމާވެއްޖެއެވެ. ޚަދީޖާ ފިޔަވައެވެ.\n“ދައްތާ…” ދުވެލާފައި ކަހަލަ ގޮތަކަށް ނާބިހްގެ ކޮޓަރިތެރެއިން ނުކުތީ ޚަދީޖާގެ ކޮއްކޮ މާރިޔާއެވެ.\nމާރިޔާ ދުވެފައި އައިސް ނަތާޝާގެ ކައިރިއަށް ހުއްޓުނެވެ. އެ ދެލޯ ބޮޑުވެފައިވާއިރު، އަވަސްއަވަހަށް ނޭވާލަމުން ދިޔަގޮތުން ކޮންމެވެސް ކަމެއް ގޯސްވެއްޖެކަން ނަތާޝާއަށް އެނގުނެވެ.\n“މިއޮތީ ޑްރެސިންގްޓޭބަލް މަތީގައި އޮތް ނޯޓެއް…” މާރިޔާ ދިއްކޮށްލީ ފަތްޖަހާފައި އޮތް ކަރުދާސްގަނޑެކެވެ.\nނަތާޝާ އަވަސްއަވަހަސް އެ ކަރުދާސްގަނޑު އަތުލިއެވެ. އޭގައިވާ އެއްޗެއް ކިޔާލުމާއިއެކު އެ މޫނުމަތީގެ ކުލަވަރު ބަދަލުވެގެން ދިޔައެވެ. ދެތިން ހަތަރު ފަހަރު އޭނަ އެ ނޯޓު ކިޔެވެ.\n“އަހަރެން އަމިއްލައަށް މި މަރުވަނީ އެއްވެސް މީހަކާއި ކުރިމަތިލާނޭ ހިތްވަރު ނެތިގެން… ނައިރާއަށް އެހެން ހެދީ އަހަރެން… އަހަންނަށް މަޢާފުކުރޭ…” އިނގިރޭސި ބަހުން ލިޔެފައިވާ ނާބިހްގެ ނޯޓުގައި ވަނީ ހަމައެކަނި އެ އިބާރާތްކޮޅެވެ.\n“ނުބައި މަގަކުން މީހަކަށް ދެވިދާނެ… އެކަމަކު އަމިއްލަ ފުރާނަ ދުއްވާލާ ވަރަށްވުރެ މާ ވިސްނޭ ކުއްޖެއް ނާބިހް އަކީ…” ނަތާޝާ ވާހަކަ ދައްކަމުން ދިޔައީ ފުން ވިސްނުމެއްގެ ތެރޭގައި ހުރެގެންނެވެ.\n“މީ ކޮންމެވެސް މީހަކު ގަސްދުގައި ކުރި ކަމެއް… އެމީހެއްގެ ބޭނުމަކީ ނާބިހް ފްރޭމްކޮށް މައްސަލަ ނިންމާލުން…” އިވްޔާ އާއި ދިމާއަށް ބަލައިލާފައި ނަތާޝާ ވާހަކަ ދެއްކިއެވެ.\n“ދެން ތި ނޯޓު؟… ތީ ނާބިހްގެ އަތުލިޔުމެއް ނޫންތަ؟…” އިވްޔާގެ ހިތް، ސުވާލުތަކުން ފުރުނެވެ.\n“މީ ނާބިހްގެ ލިޔުމެއް ނޫން… އޭނަ އަކީ ވާތްތެރިއެއް… ކިތަންމެ އަވަހަށް އެއްޗެއް ލިޔަން ޖެހުނަސް، ދިވެހި ނޫން ބަހެއް ބޭނުމެއް ނުކުރާނެ…” އަތުގައި އޮތް ކަރުދާސްގަނޑަށް ބަލަމުން ނަތާޝާ ވާހަކަ ދެއްކިއެވެ.\n“އަހަންނަށް އެބަ އެނގޭ މިކަން ކުރި މީހަކު…” އިވްޔާގެ އަތަށް ކަރުދާސްގަނޑު ދީފައި ނަތާޝާ އެނބުރުނީ އަނެއް ފަރާތަށެވެ.\nނަތާޝާ ފަސްއެނބުރިފައި، ޚަދީޖާގެ ކޮޓަރި އާއި ދިމާއަށް ދިޔަގޮތުން އިވްޔާއަށްވެސް ލިބުނީ ސިހުމެކެވެ. ނަތާޝާ ގޮސް ޚަދީޖާގެ ކޮޓަރީގެ ދޮރު ހުޅުވައިލިއެވެ. އަތުގައި ހުރި ބާރެއް ލާފައި ދޮރު ކޮއްޕައިލުމުން ދޮރު ގޮސް ވަރަށް ބާރަށް ފާރުގައި ޖެހުނެވެ.\nރޮއެރޮއެ ރަތްވެފައިވާ ދެލޮލުގައި ބޮނޑިވެފައިވާ ކަރުނަތައް ފޮހެލާފައި ނަތާޝާ އެ ކޮޓަރި ތެރެއަށް ނަޒަރު ހިންގައިލިއެވެ. ކޮޓަރީގައި ޚަދީޖާއެއް ނެތެވެ. އޭނަ ކޮޓަރިތެރެއަށް ވަދެ، ފަހަރަކު ވަތްގަނޑެއް ހުޅުވައިގެން ބަލަން ފެށިއެވެ. ޚަދީޖާ ފާޙާނާއިން ނުކުތީ ނަތާޝާ އެ ކޮޓަރީގައި ދެކޮޅަށް ހިނގަހިނގައި ހުއްޓައެވެ. ނަތާޝާއަށް ބަލައިލާފައި، ވަކި އެއްޗެއް ބުނުމެއްނެތި، ޚަދީޖާ ގޮސް އެނދުގައި އޮށޯވެލިއެވެ. ނަތާޝާގެ ކެތްތެރިކަން ކޮޅުންލީ އެހިސާބުންނެވެ.\n“އެވަރުގެ ބޮޑު ކަމެއް ކުރީ ކީއްވެ؟…” ނަތާާޝާގެ އަޑުގައިވީ ހަރުކަށިކަމެވެ.\nޚަދީޖާ ތެދުވިއެވެ. އެނދުގައި އިށީނދެލާފައި ނަތާޝާގެ މޫނަށް، އޭނަ ބަލައިލިއެވެ. ނަފުރަތުގެ އަލިފާން ފިޔަވައި އިތުރު އެއްޗެއް އެ މޫނުމަތިން ނުފެނެއެވެ. ދެބުމަ ގޮށްޖަހާލައިގެން ހުރިގޮތުން ދެންމެދެންމެ ގޮސް ޚަދީޖާގެ ގައިގައި ހިފައިގަނެދާނޭހެން ހީވެއެވެ.\n“ޖަވާބުދީބަލަ…” ނަތާޝާގެ ރުޅި ގަދަވިއެވެ.\n“ތިކިޔާ އެއްޗެއް ތަންކޮޅެއް ސާފުކޮށް ކިޔަންވީނު…” ޚަދީޖާގެ އަޑުގައިވީ މަޑުމައިތިރި ކަމެވެ.\n“މިބުނީ ކީއްވެހޭ ނާބިހް މަރާލީ؟…” ނަތާޝާ ހަޅޭއްލަވައިގަތެވެ.\n“ނަތާޝާ…” ޚަދީޖާވެސް ހަޅޭއްލަވައިގަތެވެ. އޭނަ ކުއްލިއަކަށް ތެދުވެގެން އައިސް، އަތުގައި ހުރި ބާރެއްލާފައި ނަތާޝާގެ މޫނުމަތީގައި ޖެހިއެވެ.\n“ތަޅާ މަރާލާ… ނާބިހް މަރާލިގޮތަށް އަހަރެންވެސް މަރާލާ…” ޚަދީޖާގެ އަތް ނަގައި އަމިއްލަ މޫނުގައި ޖަހަމުން ނަތާޝާ ވާހަކަ ދެއްކިއެވެ.\n“ނަތާޝާ… ބަލަ އެއީ އަހަރެންގެ ދަރިއެކޭ… އަހަރެންވެސް ދެރަވެއޭ…” ޚަދީޖާގެ ދެލޯ ފެންކަޅިވާން އުޅުނެވެ. އެހެނަސް ކަރުނަތައް ހިންދާލަމުން އޭނަ އިސްޖަހައިލިއެވެ.\n“ދެރަވާނަމަ އެފަކީރުގެ މޫނު ދެކިލަންވެސް ދިޔައީހެއްނު… ކިހާ ވަރަކަށް މައިކުލުނު ހުރީމަ ތި ދެލޮލުން ކަރުނައިގެ މިންވަރެއްވެސް ފެންނަން ނެތީ؟… ޚަދީޖާއްތަ ނާބިހް އާއި ދޭތެރޭ ކަންތައް ކުރިގޮތް އެންމެ ރަނގަޅަށް އެނގޭ މީހަކީ އަހަންނޭ… އޭނަގެ އުމުރުން އެންމެ ދެ އަހަރުގައޭ ޚަދީޖާއްތަ އޭނަ ދޫކޮށް ފިލީ…” ރުޅި އައިސްފައި ހުރިވަރުން ނަތާޝާގެ އަޑުވެސް ތުރުތުރު އަޅަމުން ދިޔައެވެ.\n“ކުޑައިރޫއްސުރެ ނާބިހް ބެލީ އަހަރެން… މި ހިތުގަ ވަނީ މައިކުލުނު…” ނަތާޝާގެ އަޑު ކުރެހުނެވެ.\n“ނާބިހް މަރާލާނެ ކަމަށް ޚަދީޖާއްތަ ބުނިކަމަށް އެންމެންވެސް ހެކިވާނެ… އަހަރެން އެކަން ފުލުހުންނަށްވެސް އަންގާނަން…” ނަތާޝާ ކުރިޔަށް ޖެހިލިއެވެ.\n“ތިކަހަލަ މީހަކަށް ޙައްޤުވާނީ ޖަލުގެ ތޭރިތަކުގެ އެތެރެ…” ޚަދީޖާ އާއި ދިމާއަށް އިނގިލި ދިއްކޮށްލާފައި ނަތާޝާ ބުންޏެވެ.\n“ނަތާޝާ…” ޚަދީޖާ އޭނާގެ އަތް ހިއްލައިލީ ނަތާޝާގެ މޫނު މަތީގައި ޖެހުމަށެވެ. އޭނަ އެ އަތް ތިރިކޮށްލިއެވެ.\n“މިބުނީނު ތަޅާ މަރާލާށޭ…” ޚަދީޖާގެ އަތް ގެނެސް އަމިއްލަ މޭގައި ތަޅަމުން ނަތާޝާ ހަޅޭއްލަވައިގަތެވެ.\nޚަދީޖާ ގަދަ ހެދިއެވެ. އަތް ތިރިކުރަން މަސައްކަތް ކުރިއެވެ. ދުރަށް ޖެހެން އުޅުނެވެ. އެކަމަކު ނަތާޝާ އެއަށްވުރެ ބާރު ގަދައެވެ. ޚަދީޖާގެ އަތުން ނަތާޝާގެ ގައިގައި ބާރަށް ޖަހަމުން ދިޔައެވެ. އޭރު ނަތާޝާ ދިޔައީ ރޮއެރޮއެފައި އެތައް ޝަކުވާއެއް ކުރަމުންނެވެ.\n“ނަތާޝާ…” ޔުމާން ކޮޓަރިތެރެއަށް ވަނީ ދުވެފައެވެ.\n“ކޮންކަހަލަ ވިޔާނުދާ ކަމެއް ތިކުރަނީ… ނޭނގޭތަ އެއީ މަންމައެއް ކަހަލަ މީހެއް ކަމެއް… މައިތިރިވެބަލަ…” ޔުމާން ހުރީ ރުޅިއައިސްފައެވެ.\n“މިކަހަލަ ދަނޑިވަޅެއްގައި ނަތާޝާއަށް ތިނޫން ކަމެއް ކުރާކަށް ނޭނގުނުތަ؟… ހަމަ މިހާރު ބޭރަށް އާދޭ…” ނަތާޝާގެ އަތުގައި ހިފައި ދަމާފައި ކަހަލަ ގޮތަކަށް ޚަދީޖާގެ ކޮޓަރިން ނެރެމުން ޔުމާން ބުންޏެވެ.\n“ޔުމާން… އޭނަގެ ގައިން ދޫކޮށްލާ…” އިވްޔާގެ އަޑު އިވިފައި ޔުމާންގެ މޫނުމަތީގެ ކުލަވަރު ބަދަލުވެގެން ދިޔައެވެ.\nޔުމާން ވަގުތުން ނަތާޝާގެ ގައިން ދޫކޮށްލިއެވެ. ނަތާޝާ ދުވެފައި ގޮސް އެގެއިން ނުކުތެވެ. ފަސް އެނބުރި އިވްޔާ އާއި ދިމާއަށް ބަލައިލިއިރު، ޔުމާންގެ މޫނުމަތިން ފެންނަމުންދިޔައީ ތަފާތު ޝުއޫރެކެވެ. ހިތާމަ އާއި ހިތްދަތިކަން އެ ދެލޮލުގައި ވިއެވެ. އެހާ ދުވަސްވީއިރުވެސް، އިވްޔާގެ ރީތިކަމާއި ފުރިހަމަކަމަކަށް ބަދަލެއް ނާދެއެވެ. ހަމަ އެ ކަޅިރަވަ ރީތި ދެލޮލެވެ. ފުރިހަމަ ރީތި ބައްޓަމެވެ. ޖަންބުކުލަ އަރާފައިވާ ދެ ކޯތާފަތެވެ. ދިގު އެސްފިޔަތަކެވެ. ލަސްލަހުން އެސްފިޔަ ޖަހާލާ އެ ސާދާ މަންޒަރު އަދިވެސް އެ ހިތުގައި ރައްކާކުރެވިފައި ވިއެވެ.\nއިވްޔާ ފެނުމުން ޔުމާންގެ ހިތަށް ތަދުވަނީ މާވަރަކަށެވެ. ހަތަރުކަޅި ހަމަކުރަން އުނދަގޫވެއެވެ. ބަލަހައްޓައިގެން ހުންނައިރު، ހިތް އޭގެ މަޤާމުން ފުންމައިލަން އުޅޭހެން ހީވެއެވެ. ޔުމާން އަވަސްއަވަހަށް އިސްޖަހައިލީ އެ ހިތުގެ ޙާލު ބޭޒާރު ވެދާނެތީއެވެ.\n“ޔުމާންގެ ހިތުގައި އެއްވެސް ވަރަކަށް ހަމްދަރުދީ ނެތީތަ؟… ނޫނީ ތީ ގަސްދުގަ ނަތާޝާއަށް ދޭ އަނިޔާއެއްތަ؟…” އިވްޔާ ހުރީ ހިތްހަމަނުޖެހިފައެވެ.\n“ދަރިއަކުހެން ގެންގުޅުނު ކުއްޖަކު އެހާ ކުއްލިގޮތަކަށް ވަކިވެގެންދިޔައީމަ، ހާދަ ދެރަވާނެއޭ… އެހާލުގަ ހުއްޓާވެސް، ތިގޮތަށް ކަންތައް ކުރީމަ އަހަރެން މިހުރީ ވަރަށް ލަދުގަނެފަ…” އިވްޔާ އިސްޖަހައިލިއެވެ.\n“ޔުމާން…” އިވްޔާ އައިސް ޔުމާންގެ ކުރިމަތީގައި ހުއްޓުނެވެ.\n“ސަބަބަކީ އަހަރެންތަ؟…” އިވްޔާގެ ސުވާލާއިއެކު ޔުމާން އިސް އުފުލައި އެ މޫނަށް ބަލައިލިއެވެ.\nޔުމާންގެ ލޮލުން ވެއްޓުނު ކަރުނަތިކި ރޮނގަކަށް ވާހެން އެ ކޯތާފަތް މަތީގައި ދަތުރުކޮށްލިއެވެ. ވޭނުން ފުރިގެންވީ ނަޒަރަކުން އޭނަ އިވްޔާއަށް ބަލަން އިރުކޮޅަކު ހުއްޓެވެ.\n“ޔުމާން… ދިރިއުޅުމައިގެން ކުރިޔަށްދާން ދަސްކުރަން ވާނެ… ލޯބިވާ މީހާ ނުލިބުނަސް، ތިމާދެކެ ލޯބިވާ މީހަކު ލިބުން އެއީ ކިހާ ބޮޑު ނަޞީބެއް…”\n“ނަތާޝާއަށް ދެރަގޮތެއް ނުހަދާތި…” ޔުމާންގެ ޙާލު ފެނި އިވްޔާގެ ހިތުގައި ހަމްދަރުދީ އުފެދުނެވެ.\nއިވްޔާ ބާރުބާރަށް ހިނގާފައި ގޮސް އެތަނުން ނުކުތެވެ. ގަބުވެފައި ހުރި ޔުމާން ހުރިތަނަށް ތިރިވިއެވެ. ކުޑަކަކޫ މައްޗަށްވާހެން އިނދެ ގިސްލައި ރުޔެވެ. ކަރުނަ ހުސްވަންދެން ރުޔަސް، އިވްޔާ އެބުނި ޙަޤީގަތް ބަދަލު ނުވާނޭކަން އޭނައަށް އެނގެއެވެ. ކަށިން ހިތްވަރު ނެރެގެން ދިރިހުރުމަށް ހިތްވަރު ކުރަމުން އެދަނީވެސް އެ ސަބަބަށްޓަކައެވެ. އެކަމަކު އެކަކަށްވެސް އޭނަގެ ހިތުގެ ޙާލު ނޭނގެނީ ކީއްވެ ހެއްޔެވެ؟ އޭނަ ދިރިހުރީ ބަނޑުއަޅައި ވިހޭ މައިމީހާއަށްޓަކައެވެ. އެކަމަކު އެ މަންމަ ނެތް ދުނިޔެއެއްގައި ދިރިހުންނާނީ ކިހިނަކުން ހެއްޔެވެ؟ ސަކީލާގެ މަރަށްފަހު، އެ ދިރިއުޅުން އެވަނީ ފުންމިން ނޭނގޭ އަނދަވަޅެއްގެ ތެރެއަށް ވެއްޓިފައެވެ. ތެދުވެ ކުރިޔަށް ދާން އުޅުނަސް އެ ހިތްވަރެއް ނުލިބެއެވެ.\nތަޚުޤީގު ފެށުނެވެ. އެކަމަށް ގެނެވުނީ ފުލުހުންގެ ޚާއްސަ ޓީމެކެވެ. ނާބިހްގެ ހަށިގަނޑު ފުލުހުންގެ ބެލުމުގެ ދަށަށް ގެންގޮސް ޕޯސްޓްމޯޓަމް ހެދުމަށް ތައްޔާރުވިއެވެ. ފުއްޕާހަމަކަށް ވައިޖަހާފައި ދޫކޮށްލާހެނ،ް ނާބިހްގެ ޚަބަރު މުޅި މާލެތެރެއަށް ފެތުރެން ފެށިއެވެ. މީޑިއާތަކުގެ ފަލަ ސުރުޙީތަކަށް އެ ޚަބަރު އެރިއެވެ. ނޫސްތަކާއި މުޅި ސޯޝަލް މީޑިޔާގައިވެސް އެ ޚަބަރެވެ. އެއްބަޔަކު ހިތާމަ ފާޅުކޮށް ކޮމެންޓްތައް ކުރަމުންދާއިރު، އަނެއްބަޔަކު ހިތްހަމަނުޖެހުން ފާޅުކުރަމުން ދިޔައެވެ.\nހަވީރުގެ ވަގުތެވެ. އިވްޔާ އޮތީ އެނދުގައި އޮށޯވެލައިގެންނެވެ. ނިދިޖެހެމުން ދަނިކޮށް، ކޮޓަރީގެ ދޮރު ހުޅުވާލާފައި ކޮންމެވެސް މީހަކު އެތެރެއަށް ވަނެވެ. އުނދަގޫ ގޮތަކަށް އިވްޔާ ތެދުވިއެވެ. ސައިޑް ޓޭބަލް މަތީގައި ބާއްވާފައި އޮތް އައިނު ނަގައި، ލޮލަށް ހެޔޮވަރުކޮށްލިއެވެ.\n“ޝިރޫ…” ދޮރުމަތީގައި ހުރި ޝިރުވާ ފެނުމާއިއެކު އިވްޔާއަށް ފުންމައިގެން ތެދުވެވުނު ގޮތްވެސް ނޭނގުނެވެ.\nއިވްޔާ ދުވެލާފައި ކަހަލަ ގޮތަކަށް އައިސް ބައްދާލުމުން، ޝިރުވާގެ ދެލޯ ފެންކަޅިވިއެވެ. އެތައް އަހަރަކަށްފަހު، އެކުވެރިޔާ އާއި ބައްދަލުވުމުން ކުރެވުނީ ތަފާތު އިޚްސާސްތަކެކެވެ. އެކަކު އަނެކަކާއި ޚިއްސާކުރަންޖެހޭ އެތައް ވާހަކަތަކެއް ހުއްޓެވެ. ޝިރުވާ އެހާ ކުއްލި ގޮތަކަށް އައީވެސް އިވްޔާ ތަހަންމަލް ކުރަމުންދާ ވޭނަށް ލުޔެއް ހޯދައިދިނުމުގެ މަޤްޞަދުގައެވެ.\nމަގުމަތީގައި ފުދޭވަރަކަށް މީހުން ގިނަ ވަގުތެކެވެ. ކާރޫބާރޫ ބޮޑު މަގުތަކުން އިވެމުން ދިޔައީ ބަރުގޮނުގެ އަޑެވެ. ކައިލަންގެ ކޭސް އާއި ބެހޭގޮތުން ފުލުހުންގެ ތަޙުޤީގަށް ބޭނުންވާ ބައެއް މަޢުލޫމާތު ދީފައި، ރައިން ފުލުހުންގެ އިދާރާއިން ނުކުތެވެ. އޭރު އިރުއޮއްސުމުގެ ނިޝާންތައް ފެންނަމުން ދިޔައެވެ. ރައިން ސައިކަލަށް އަރައި ދުއްވާލިތަނައި، ފޯނު ރިންގްވާން ފެށިއެވެ. މަގުގެ އެއްފަރާތުގައި ސައިކަލު މަޑުކޮށްލާފައި، ރައިން އޭނާގެ ޖީބުގައި އޮތް ފޯނު ނެގިއެވެ. ފޯނު ކަންފަތުގައި ޖައްސައިލި ރައިން ދިޔައީ ސިއްސައިގެންނެވެ.\nWriting story is one of my hobby. It's something fun to do that makes me happy. Dream is to becomeasuccessful story writer In Sha Allaah ❤ I love reading comments. ??? My Finished stories; Keh kuraanan unmeedhugaa, Loabi vevumun, Nudhaaney thiya handhaan filaa, Case number 1, Umurah thiya loabeegaa, Badhalu, E handhaan foheveytho beliyas, Vakive nudhanees, Fohevigen nudhaaney, Fevifaa thinanvey mihithugaa, Mee mihithuge shakuvaa ey, Nethi gellunee hayaathey On going stories; Vaudhu veemey, Kafun vevifaa Upcoming story; Case number2Fb page: Eysh stories Email: [email protected]\nHere is the 6th part of Kafun vevifaa.. kamudhaane kamah unmeedhu kuran. Formatting ga massala eh ulheythee eysh varah try kurin ragalhu kureveytho. Ekam ehgothakah ves ragalhu nuveema mi upkohlee.. ekamuge sababun kiyumuga dhimaavedhaane dhahchakahtakai kiyuntheringe faraathun maafah edhen..\nThank u all for the support ??\nOh me first dhw..was waiting for this..kiyaafa will comment ingey eysh\nYess jiji first… congratss dear.. waiting ?❤\nNice story. Aaanmukoh kanthah hingamun dhaa goiyh sifakohdheefa vanee varahves furihama ah. Adhi mikiyaalevunee mi part ekani. Vaguthu hoadhaigen ehkoh kiyaalaanan. Hope it goes interesting as now.??\nThank u so much dear ??❤ v sweet ?? story kamudhiyaeema v ufa vehje?unmeedhukuran ehen part thah ves kamudhaane kamah.. once again thank u soo much dear ??❤❤\nAmazing..Maa shaa allah??\nSooo excited ???\nThank u so much dear ??❤ varah ufaavehje story kamudhiyaeema ?❤? In Sha Allaah new part eh v avahah genesdheynan… keep waiting ?\nWow wow wow wow??????…eysh haadha molhey alheyy..Sifa kohdhinumaa ibaaraiy kurun vx haadha ryhchey ma sha allah??????…Kohme jumla eh vx hama ehaa fashuvi koh genesdhyfa ihnany…hama hyvany kurimathin manzaru sifakohleveyny???..Eysh thigothuga kuriah dhahcheyy..I’ll be always there for u upto my last breathe In Sha Allah???…waiting for the next episode curiously..lysm eysh\nThank u so much Jiji ??❤ Jiji ge cmnts kiyaalaafa v motivate vey.. v sweeet as always ??❤ thi dhey support ah v bodah thanks ? In Sha Allaah thigothah support libenyaamu kuriyah dhaan v faseyhavaane.. ly2.. keep waiting fr the next part ??❤❤\nThank u so much Isha ??❤ v ufaavehje story kamudhiyaeema ?\nWow. Vvvv furihama vvv reethi ❤❤❤❤❤❤❤❤❤❤❤❤ Komme jumulaehves haadha asaru gadha ey. Ehaa fashuvivefa ehaa shauguveru. ???❤?❤?????????❤???❤???❤????????? Kiyaahithun indha nimunee. Anekka. Mi part vvv dhigu. Waiting for the next part. ?????????????????????????????? U r the best writer ????????????????? Lysm ??????????????\nThank u so much sheen??❤ v ufaavey abadhuves thidhey support ah.. motivates.. story liyan fesheehsureves abadhuves hihvaru dheythee vvv ufaavey… varah ufaavey hama hurihaa cmnts thah ves kiyaalaafa.. ??inthizaaruves kurevey.. varah ufaavehje story kamudhiyaeema ? v sweet hama hurihaa cmnts ves.. abadhuves thigothuga huredhehne kamah unmeedhukuran. Ly2.. keep waiting fr the next part ??❤?\nSalhi…Dhn kon irakun next part\nThank u so much dear ??❤ varah ufaavehje story kamudhiyaeema ? next part In Sha Allaah v avahah genesdheynan.. keep waiting ??❤\nHaadhahaa chaaley.vaahakaeh reethi vaany mivarah.?????\nThank u so much dear ??❤ varah ufaavehje story kamudhiyaeema ? ?❤\nWoww I’m just speechless ???Ehaa vx furihama…. Mimmi Hama inthizaaruge guitar jaha jaha huhta up mivee ???vrh vrh vrh vrh Reethi mi Bai vx? sifakurun thah Hama obii??I loved it…\nThank u so much mimmi ??❤ hehe.. guitar dho ? varah ufaavehje story kamudhiyaeema ? and mimmi ge cmnts kiyaalaafa v enjoy ves kohlevey.. also motivate ves vey.. v ufaavey thi dhey support ah ?\nMaasha allah sissy\nIn sha allah u will beasuccessful writer in future\nThank u so much unique ??❤ unique akee v sweet and kind kuhjeh..varah ufaavehje story kamudhiyaeema ? In Sha Allaah I will try my best.. thigothah support dhenyaamu In Sha Allaah I can..\nMay Allaah bless u too ❤\nހާދަ ފުރިހަމައެވެ. ވަރަށް ވެސް އަސަރު ގަދައެވެ. ސައުގުވެރިކަން އިންތިހާއެވެ. ސިފަކޮށްދިނުން ސަތޭކައެވެ. ޢިބާރާތް ކުރުން އެހާ ނަލައެވެ. އޭޝް ތީ ހަމަ އެންމެ ސަޅި ރައިޓާރއެވެ. ވަރަށް ހަބޭސްއެވެ. ކުރިއަށް އޮތް ބަޔަށް އިންތިޒާރު ކުރަމުން ވަކިވެލަމެވެ. މިވަގުތަށެވެ.\nThank u so much dear ??❤ ..varah ufaavehje story kamudhiyaeema ? dhuvaskolhakah fahu lam ge cmnt eh libuneema v ufaavehje ?❤?? varah hama wait kurevey… kiyaalaafa v ufaavey.. keep waiting fr the next part ?\nFinally up vehje… Mi story kiyaa hithun kehmadhu vefa Mihiry…. Dhen story Varah Varah reethi… It’s aweso❤❤me…. Just Speech less… ❤❤Neha ah hyvany eysh sis ah enme molhu liyun theriyaage inaamu dheyn jeheyne hen…. ???Hama gaimu vec neha ge faraathuneaward dhinees sis neha kaary ga hurinama….neha ge hithun award dheefin ingey… ??\nThank u so much dear ??❤ varah ufaavehje story kamudhiyaeema and ehaa wait kohlikan enguneema ? Awww thats so sweeet of u… varah varah ufaavehje cmnt kiyaalaafa.. mihaa sweeet cmnts kohlaathee eysh ah v inthizaaruves kurevey… motivate vey…\nSweet Neha ??❤?\nKeep waiting fr the next part ?\nYuh r most welcome… Luv yuh Sissy..\nVaahaka v salhiey ??????\nNaabih suicide kureehen hiyeh nuvey mi v gothun. bodah heevanee thee Yumaan aaehadheeja raavaagen kuri kameh hen.\nHingaa dho balamaa vaagotheh\nMives Anonymous says:\nBTW story is fab. varah interesting. whn nxt?\nThank u so much dear. Varah ufaavehje story kamudhiyaeema. New part mihaaru kiyaaleveyne\nThank u so much dear. Varah ufaavehje story kamudhiyaeema.


ޓީޗަރ ( ގުރުއާން)\nމަގާމްގެ ނަންބަރު: J-302897\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮގަސްޓް 29 ވާ ބުރާސްފަތި ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،[email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ސެޕްޓެމްބަރ 1 އާއި 2019 ސެޕްޓެމްބަރ5އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n19 ޛުލްހިއްޖާ 1440


Adh. Maamigili narudhamaa nizaamuge khidhumaiy Raees Yameen ifthithaahu kohdhehvaifi Adh. Maamigili narudhamaa nizaamuge khidhumaiy Raees Yameen ifthithaahu kohdhehvaifi\nއދ.މާމިގިލީ ނަރުދަމާ ނިޒާމުގެ ޚިދުމަތް ރައީސް ޔާމީން އިފްތިތާޙްކޮށްދެއްވައިފި\nއދ.މާމިގިލީގެ ނަރުދަމާ ނިޒާމުގެ ޢަމަލީ މަސައްކަތް ނިންމައި އެ ޚިދުމަތް ރަައީސުލްޖުމްޙޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އިފްތިތާޙްކޮށްފިއެވެ.\nމާމިގިލީ ނަރުދަމާ ނިޒާމް ރަސްމީކޮށް އިފްތިތާޙްކޮށްދެއްވީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އަރިއަތޮޅު އުތުރުބުރި އަދި އަރިއަތޮޅު ދެކުނުބުރީގެ ރަށްތަކަށް ފަށްޓަވާފައިވާ ދަތުރުފުޅުގެ ތެރެއިން މާމިގިއްޔަށް މިއަދު ހެނދުނު ކުރެއްވި ޒިޔާރަތުގައެވެ. ރައީސް ޔާމީން މާމިގިއްޔަށް ވަޑައިގަތުމުން އެރަށުގެ ވަރަށް ގިނަ ޢަދަދެއްގެ އާއްމުންވަނީ ބަނދަރު ސަރަޙައްދަށް ނިކުމެ، އެމަނިކުފާނަށް މަރުޙަބާ ކިޔާފައެވެ. ރައީސުލްޖުމްހޫރިއްޔާ ވަނީ މާމިގިލީގައި ޤާއިމްކޮށްފައިވާ ނަރުދަމާ ނިޒާމުގެ ޚިދުމަތް ރަސްމީކޮށް ފައްޓަވައިދެއްވުމުގެގޮތުން އެކަމަށްޓަކައި ޚާއްޞަކުރެވިފައިވާ ހަނދާނީ ބިނާގެ ރިބަން ކަނޑުއްވައިދެއްވައިފައެވެ.\nއެންމެންނަށް ރައްކާތެރި ބޯފެނާއި ނަރުދަމާގެ ޚިދުމަތް ޔަޤީންކޮށްދިނުމަށް ސަރުކާރުން ކުރަމުންދާ މަސައްކަތުގެ ތެެރެއިން އދ.މާމިގިލީ ނަރުދަމާ ނިޒާމަކީ ދަޢުލަތުގެ ބަޖެޓުން 69.8 މިލިއަނަށް ވުރެ ގިނަ ރުފިޔާ ޚަރަދުކޮށްގެން ކުރިއަށްގެންގޮސްފައިވާ މަޝްރޫޢެކެވެ. މި މަޝްރޫޢު ކުރިއަށްގެންގޮސްފައިވަނީ މާލޭ ވޯޓަރ އެންޑް ސްވަރޭޖް ކޮމްޕެނީ، އެމް.ޑަބްލިއު.އެސް.ސީއާއި ހަވާލުކޮށްގެންނެވެ. މި މަޝްރޫޢުުގެ ދަށުން މާމިގިލީގައި5ޕަމްޕް ސްޓޭޝަން ބަހައްޓާ، 91 ކިލޯމީޓަރުގެ ނަރުދަމާ ވިއުގައެއްވަނީ ޤާއިމުކޮށްފައެވެ. އަދި އެރަށުން އުފެދޭ ނަޖިސް ބޭރުކުރުމަށްޓަކާ 300 މީޓަރުގެ އައުޓްފޯލް ހޮޅިވަނީ އަޅާފައެވެ. މި މަޝްރޫޢުގެ ދަށުން މާމިގިލީގެ 460 ގެއަކަށް ނަރުދަމާ ވިއުގަރ ގުޅާ ނިންމާފައިވާއިރު، މި ނިޒާމުގެ ޚިދުމަތް އެރަށުގެ ކައުންސިލުން އަންނަނީ ފޯރުކޮށްދެމުންނެވެ.\nރައީސް ޔާމީން އދ. މާމިގިލީ ނަރުދަމާ ނިޒާމު އިފްތިތާޙްކޮށްދެއްވުމަށް ވަނީ އެރަށުގެ ރައްޔިތުންނާއި ބައްދަލުކުރައްވާ، އެމަނިކުފާނުގެ ދެވަނަ ދަޢުރެއްގައި ކޮށްދެއްވާނެ ކަންތައްތަކާއި، އެމަނިކުފާނުގެ ތަރައްޤީގެ ތަޞައްވުރު މާމިގިލީގެ ރައްޔިތުންނަށް އޮޅުން ފިލުއްވައިދެއްވާފައެވެ. އަދި މާމިގިލީގެ ރައްޔިތުން އިތުރަށް ބޭނުންވާ ކަންތައްތަކާ ގުޅޭ މަޢުލޫމާތު ވަނީ އޮޅުންފިލުއްވާފައެވެ.\nރައީސް ޔާމީން އަރިއަތޮޅު އުތުރުބުރި އަދި އަރިއަތޮޅު ދެކުނު ބުރީގެ ބައެއް ރަށްތަކަށް ފަށްޓަވާފައިވާ މި ދަތުރުފުޅުގެ ތެރެއިން، މާމިގިލީގެ ނަރުދަމާ ނިޒާމުގެ އިތުރުން، އދ. ދަނގެތީ ބަނދަރާއި ފެނުގެ މަޝްރޫޢު އަދި އދ. މަހިބަދޫގެ މަގު ހެދުމުގެ މަޝްރޫޢު ނިންމާ، އެ މަޝްރޫޢުތައް އެމަނިކުފާނު ވަނީ އިފްތިތާޙްކޮށްދެއްވާފައެވެ.


އާންމުން ގަޔާވާފަދަ ގިނަ ޕްރޮގްރާމްތަކެއް މިފަހަރުވެސް ޕީއެސްއެމްގެ ޗެނަލްތަކުން އާންމުން ގަޔާވާފަދަ ގިނަ ޕްރޮގްރާމްތަކެއް މިފަހަރުވެސް ޕީއެސްއެމްގެ ޗެނަލްތަކުން\nއާންމުން ގަޔާވާފަދަ ގިނަ ޕްރޮގްރާމްތަކެއް މިފަހަރުވެސް ޕީއެސްއެމްގެ ޗެނަލްތަކުން\nރަމަޟާން މަސް ފާހަގަ ވެގެންދަނީ ހުރިހާ ގޮތަކުންވެސް ތަފާތު މައްސަރެއްގެ ގޮތުގައެވެ. ރޯދަމަހަކީ އަޅުކަމާއި އެއްވަރަށް އެހެނިހެން ހަރަކާތްތައް ވެސް އިތުރު މަހެކެވެ. އެގޮތުން ކުޅިވަރު މުބާރާތްތައް ބޭއްވުމާއި ޓީވީއާއި ރޭޑިއޯގެ ޒަރީއާއިން ގެނެސްދޭ ޕްރޮގްރާމްތައްވެސް އިތުރު މަހެއްގެ ގޮތުގައި ރަމަޟާން މަސް ފާހަގަކުރެވެއެވެ.\nއެހެންކަމުން ރަމަޟާން މަހަކާ ދިމާކޮށް ޓީވީއާއި ރޭޑިއޯއިން ޚާއްޞަ ޕްރޮގްރާމްތަކެއްވެސް ދަނީ ގެނެސްދެމުންނެވެ. އެގޮތުން މިއަހަރުގެ ރަމަޟާން މަހަށްވެސް ޕީއެސްއެމްގެ ޓީވީ ޗެނަލްތަކާއި ރޭޑިއޯ ޗެނަލްތަކުން މިވަނީ ތައްޔާރުވެފައެވެ.\nދިވެހިންގެ ހިތްތައް ލަންބުވާލާފަދަ ޝައުގުވެރި އެތައް އުފެއްދުންތަކާއެކު، އެހުންތެރިންނާއި ބެލުންތެރިންގެ މަޤްބޫލްކަން ހޯދާފައިވާ ޕްރޮގްރާމްތަކާއި މުޅިން އައު އުފެއްދުންތަކެއް މި ރަމަޟާން މަހުވެސް ޓީވީއާއި ރޭޑިއޯއިން ގެނެސްދޭނެއެވެ.\nރަމަޟާންމަހު ދިވެހިންގެ އެންމެ މަޤްބޫލު ބައިވެރިއަކީ ދިވެހިރާއްޖޭގެ އަޑޭ ދެންނެވުމަކީ ދޮގަކަށް ނުވާނެއެވެ. އަޑުން ހުށަހަޅައިދޭ ދީނީ ޕްރޮގްރާމްތަކާއި މުބާރާތްތަކާއި މުނިފޫހި ފިލުވައިދޭ ހެއްވާ މަޖާ ޕްރޮގްރާމްތަކާއި އެކިއެކި މުހިންމު މަޢުލޫމާތު ގެނެސްދޭ ޕްރޮގްރާމްތަކަކީ ދިވެހިން އަބަދުވެސް އިންތިޒާރުކުރާ އަޑު އަހަން އެދޭ އުފެއްދުން ތަކެކެވެ.\nރަސޫލު ބޭކަލުންގެ ދިރިއުޅުމުގެ ތާރީޚީ ހާދިޞާތަކުގެ މައްޗަށް އަލިއަޅުވައިލާ ގެނެސްދޭ ޕްރޮގްރާމްތަކުގެ ތެރެއިން "ކީރިތި ރަސޫލާގެ ސިޔަރަތު" ޕްރޮގްރާމަކީ ގިނަ ބަޔަކު އަބަދުވެސް ޝައުގުވެރިކަމާއެކު އަޑު އަހަން ބޭނުންވާ ޕްރޮގްރާމެކެވެ.\nރަމަޟާން މަހު އަޑުން ގެނެސްދޭ މުހިންމު އުފެއްދުންތަކުގެ ތެރެއިން ކުރުވާހަކަ މުބާރަތަކީވެސް ދިވެހިން އެހާމެ ބޮޑު އަހަމިއްޔަތުކަމެއްދޭ ޕްރޮގްރާމެކެވެ. އަގުބޮޑެތި އިނާމް ތަކާއެކު ކުރިއަށްގެންދާ މި މުބާރާތުން އިވޭ ވާހަކަތަކުގައި ހުންނަ ޖާދުވީ އަސަރަކީ ދިވެހިންގެ ވިންދު ހުއްޓުވާލާ ފަދަ ވާހަކަ ތަކެކެވެ.\nރަމަޟާން މަހުގެ ދުވާލު ގަޑީގައި ލިބޭ ވަރުބަލިކަން ހަނދާން ނެތިކޮށްލަދޭ އެއް ޕްރޮގްރާމަކީ ކޮންމެ ދުވަހެއްގެ ހަވީރު ރޭޑިއޯ އިން ގެނެސްދޭ "ރޯދަ ކުރު ކުރުން" ޕްރޮގްރާމެވެ. ކުދި ބޮޑު އެންމެނާވެސް ގުޅޭނޭހެން ތަފާތު ރަހަތަކާއެކު އަޑުއެހުންތެރިން ބައިވެރިކޮށްގެން ކުރިއަށް ގެންދާ މި ޕްރޮގްރާމަކީ ގިނަ ބަޔަކު އަބަދުވެސް އިންތިޒާރުކުރާ ޕްރޮގްރާމެކެވެ.\nރަމަޟާން މަހަށް ހާއްޞަކޮށް ދިވެހިރާއްޖޭގެ އަޑުން ގެނެސްދޭ ޕްރޮގްރާމްތަކާއި ގުޅޭ ގޮތުން މަޢުލޫމާތު ދެއްވަމުން ދިވެހިރާއްޖޭގެ އަޑުގެ މެނޭޖަރ ޕްރޮގްރާމްސް ނަސްރުﷲ އިދުރީސް ވިދާޅުވީ ރޯދަމަހަށް ގެނެސްދޭ ޕްރޮގްރާމްތައް މުއްސަނދި ކުރުމަށްޓަކައި ވޯކްޝޮޕްތައް ބާއްވައި ބައެއް ޕްރޮގްރާމްތައް ބައްޓަން ކޮށްފައިވާނީ އެހުންތެރިން ބޭނުންވާ ބަދަލުތަކާ އެކުގައި ކަމަށެވެ.\nއޭނާ ވިދާޅުވީ ރަމަޟާން މަހާއެކު ރޭޑިއޯގެ އާންމު ޝެޑިއުލަށް ބަދަލު ގެނެސް މުޅި އޮން އެއާރވެސް ބަދަލުކޮށްފައިވާކަމަށެވެ. އެގޮތުން ރަމަޟާންމަހު އޮން އެއާރ ބައްޓަން ކުރަނީ ސިލްސިލާކޮށް ގެނެސްދޭ ޕްރޮގްރާމްތަކުގެ އައު އެޕިސޯޑްތަކާއި މުޅިން އައު އުފެއްދުންތަކުގެ މައްޗަށް ކަމަށެވެ. އޭގެތެރޭގައި ބޮޑެތި އިނާމްތައް ހުށަހަޅާފައިވާ އުފެއްދުންތައް ހިމެނޭކަން އޭނާ ފާހަގަ ކުރެއްވިއެވެ.\n"ރަމަޟާން މަހު އާންމު ޝެޑިއުލް ދޫކޮށްލުމަށްފަހު މުޅި އޮން އެއާރ ބަދަލުވެގެންދާނެ. އެހުންތެރިންގެ މަގުބޫލްކަން އިތުރުކުރުމަށްޓަކައި އަޅުގަނޑުމެން މި ސިލްސިލާތަކަށް ބަދަލު ގެންނަން. ޒަމާނާއެކީގައި އިރެއްގައި އެހުންތެރިން ޝައުގުވެރިވާ ކަންތައްތައް ޕްރޮގްރާމްތެރޭގައި ހިމަނައިގެން ބަދަލުތައް ގެނެސްގެން ޕްރޮފްރާމް ކުރިއަށް ގެންދަނީ." ނަސްރުﷲ ވިދާޅުވިއެވެ.\nއަޑުގެ ޕްރޮގްރާމްތައް ފަދައިން ރަމަޟާންމަހު ދިވެހިންގެ ސިޓިންގ ރޫމްތަކަށް އުޖާލާކަން ގެނެސްދެނީ ޓީވީއެމްއާއި ޕީއެސްއެމްގެ ޗެނަލްތަކުން ގެނެސްދޭ ޓީވީ ޕްރޮގްރާމްތަކެވެ. ފާއިތުވި އަހަރުތަކުގައި ބެލުންތެރިންގެ މަގޫބުލްކަން ހޯދާފައިވާ ޕްރޮގްރާމްތަކަށް ގެނެވެނު މުހިންމު ބަދަލުތަކާއެކު މުޅިން އައު ޕްރޮގްރާމްތަކެއް ގެނެސްދިނުމަށް ޓީވީއެމްއިންވެސް އޮތީ ތައްޔާރުވެފައެވެ.\nޕީއެސްއެމްގެ ޗެނަލްތަކުން ގެނެސްދިނުމަށް ހަމަޖެހިފައިވާ މުހިންމު ޕްރޮގްރާމްތަކުގެ ތެރޭގައި ރަސޫލު ބޭކަލުންގެ ޒަމާނުގައި ހިނގާފައިވާ ތާރީޚީ ކަންކަމުގެ މައްޗަށް ތައްޔާރުކޮށް ސިލްސިލާކޮށް ގެނެސްދޭ "މުޙައްމަދު ރަސޫލުﷲ" ޕްރޮގްރާމަކީ އިބްރަތުން ފުރިގެންވާ ތާރީޚީ މަޢުލޫމާތުތަކެއް ލިބިގެންދާ މުޅި ރަމަޟާން މަސް ސިފަވެގެންދާ އުފެއްދުމެކެވެ.\nމީގެ އިތުރުން ބެޑެތި އިނާމްތަކާއެކު ކޮންމެ ދުވަހެއްގެ މެންދުރުފަހު ސިލްސިލާކޮށް ގެނެސްދޭ ވެރައިޓީ ޝޯވ "މިވަގުތު" އަދި "ސޭލް ސޭލް" ޕްރޮގްރާމާއި ސުފުރާމަތީގެ ރަހަ ހެޔޮވަރުކޮށްލުމަށް މަޝްހޫރު ކެއްކުންތެރިންގެ ކެއްކުމުގެ ހުނަރާއި ގިނަ ރެސިޕީތަކަށް ކާބޯތަކެތި ތައްޔާރުކުރާނެ ގޮތް ދައްކުވައިދޭ "ރަހަތަފާތު" ޕްރޮގްރާމްވެސް ގެނެސްދިނުމަށް ވަނީ ހަމަޖެހިފައެވެ.\nމިފަހަރު ޓީވީއެމުން ގެނެސްދޭ ޙާއްޞަ ޕްރޮގްރާމްތަކުގެ ތެރޭގައި ސޯޝަލް މީޑިއާގައި މަޝްހޫރުވެ ދިވެހިންގެ މަގުބޫލްކަން ހޯދާފައިވާ ކުޅަދާނަ ފަންނާނުގެ ހުށަހެޅުންތަކާއެކު ގެނެސްދިނުމަށް ހަމަޖެހިފައިވާ ކޮމެޑީ ޕްރޮގްރާމް "ކާއްޓޭ ޝޯވް"އާއި މުޅިންއަލަށް ގެނެސްދެން ނިންމާފައިވާ "ދިވެއްސަކު ދެކުނު އިންޑިއާގައި" ޕްރޮގްރާމް ވެގެންދާނީ ދިވެހިންގެ ސަމާލުކަން ލިބިގެންދާނެ ޕްރޮގްރާމް ތަކަކަށެވެ.\nމިނޫނަސް ރޯދަމަހުގެ މާތްކަމާއި ގުޅުވައިގެން ދީނީ މައުލޫމާތުތަކެއްގެ މައްޗަށް ބިނާކޮށް ގެނެސްދޭން ހަމަޖެހިފައިވާ "ފިކުރާތު" ޕްރޮގްރާމާއި މަޝްހޫރު "ސަލާހުއްދީނުލް އައްޔޫބީ" ގެ ވާހަކައާއި ދުޅަހެޔޮ ސިއްހަތަކަށް ބޭނުންވާ ބައިތަކާއެކު ގެނެސްދޭ "ބޭރި" ސިލްސިލާގެ އެޕިސޯޑްތަކާއި މުޅިން އަލަށް ގެނެސްދޭ "މިވާދު" ޕްރޮގްރާމްވެސް ވެގެންދާނީ ޕީއެސްއެމްގެ ބެލުންތެރިންނަށް އިތުރު ހިތްހަމަ ޖެހުމާއި މަޢުލޫމާތު ލިބިގެންދާނެ ޕްރޮގްރާމް ތަކަކަށެވެ.\nމީގެ އިތުރުން ބެލުންތެރިންގެ ހިތްހަމަޖައްސައި ދިނުމަށާއި މުހިންމު މައުލޫމާތުތައް ފޯރުކޮށް ދިނުމަށް ގެނެސްދިނުމަށް ހަމަޖެހިފައިވާ "އުފާ" ޕްރޮގްރާމާއި ކުޑަކުދިންނަށް ޚާއްޞަ "ޖައްވު" އަދި ކުޑަކުދިންގެ ވެރައިޓީ ޓޯކް ޝޯވ "އެކުދިންގެ ވާހަކަ" ފަދަ ޕްރޮގްރާމްތައްވެސް ޓީވީއެމްގެ ބެލުންތެރިންނާއި ހަމައަށް މި ރަމަޟާންމަހުވެސް ގެނެސްދޭނެއެވެ.\nމީގެ އިތުރުން ޕީއެސްއެމް ނިއުސް އިންވެސް މި ރަމަޟާންމަހު މުހިންމު މަޢުލޫމާތު ހިމެނޭ ޕްރޮގްރާމްތަކާއި އިޖްތިމާއީ ކަންކަމާއި ރަމަޟާންމަހާ ގުޅުންހުރި އެކި މަޢުލޫމާތު ހިމެނޭ ރިޕޯޓްތައްވެސް ގެނެސްދެމުންދާނެއެވެ. ޕީއެސްއެމްގެ އުފެއްދުންތަކަކީ އާންމުން ބަލައިގަންނަ މަޤްބޫލު އުފެއްދުންތަކަކަށް ހެދުމަކީ ޕީއެސްއެމްގެ އަމާޒެވެ.\nއަކްޝޭގެ "ލަކްސްމީ ބޮމްބް" ޑިޖިޓަލް ޕްލެޓްފޯމެއްގައި ރިލީޒްކުރަނީ\nޑާކްރެއިންގެ "ނޮވެމްބަރ" ރިލީޒްކުރުން އަންނަ އަހަރަށް ފަސްކޮށްފި


Dhuleh nudheynan, muhinmee rayyithunge haggu: AbdulRaheem | Mihaaru\nނޫސްވެރިންގެ ބައްދަލުވުމެއްގައި އަބްދުއްރަހީމް ވާހަކަ ދައްކަވަނީ. - ފޮޓޯ: ނިޝާން އަލީ/ މިހާރު\nދުލެއް ނުދޭނަން، މުހިންމީ ރައްޔިތުންގެ ހައްގު: އަބްދުއްރަހީމް\n07 އޮކްޓޯބަރ 2018 - 07:15 191 comments\nދެހާސް އަށް ވަނަ އަހަރު ބޭއްވި ރިޔާސީ އިންތިޚާބުގައި ކުރީގެ ރައީސް މައުމޫން އަބްދުލްގައްޔޫމް "ދޫ ދެއްވި" ގޮތަށް ޕީޕީއެމުން ދޫ ނުދޭނެ ކަމަށާއި ރައްޔިތުންގެ ހައްގު ހޯދައި ދެއްވާނެ ކަމަށް އެ ޕާޓީގެ ނައިބު ރައީސް ރައްޔިތުންގެ މަޖިލިހުގެ ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ރޭ ވިދާޅުވެއްޖެ އެވެ.\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބު އޮޅުވައިލި ކަމަށް ބުނެ، ޕީޕީއެމުން ސިލްސިލާ ގޮތެއްގައި ބާއްވާ އެއްވުމުގައި ވާހަކަ ދައްކަވަމުން އަބްދުއްރަހީމް ވިދާޅުވީ މައުމޫން، އިދިކޮޅު އެމްޑީޕީ ލަދުގަންނަވާލީ އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އަރިހުގައި ބަހައްޓަވައިގެން ކަމަށެވެ.\n"އިބްރާހިމް މުހައްމަދު ސޯލިހް ކައިރީގައި ބަހައްޓައިގެން ބުނީ 2008 ގައި ވޯޓު އޮޅުވާލިއޭ. އެކަމަކު، ގައުމީ މަސްލަހަތަށްޓަކައި [މައުމޫން] ދޫކޮށްލީއޭ. އަޅުގަނޑުމެން ދުލެއް ނުކުރާނަން،" އަބްދުއްރަހީމް ވިދާޅުވި އެވެ.\nމައުމޫން ފައުންޑޭޝަންގެ އޮފީހުގައި މިދިޔަ އަންގާރަ ދުވަހު އިބޫއާ ބައްދަލުކުރެއްވުމަށް ފަހު ނޫސްވެރިންނާ ވާހަކަފުޅު ދައްކަވަމުން މައުމޫން ވަނީ 2008 ގެ ރިޔާސީ އިންތިޚާބީ އެމަނިކުފާނު ކުރެއްވި ތަޖުރިބާ ވިދާޅުވެފަ އެވެ. އެގޮތުން، ދެވަނަ ބުރުގައި ކުރީގެ ރައީސް މުހައްމަދު ނަޝީދު ކާމިޔާބުކުރެއްވުމާ އެކު، މައުމޫންގެ އަރިސް ބައެއް ބޭފުޅުން، އެ ނަތީޖާ ގަބޫލު ނުކުރެއްވުމަށް ދެންނެވި ކަމަށް ވިދާޅުވި އެވެ.\nއެކަމަކު މައުމޫން ވިދާޅުވީ ރައީސް ޔާމީނަށް ވުރެ މާ ކުޑަ ތަފާތަކުން 2008ގެ އިންތިޚާބުން ބަލިވިޔަސް، އެރޭގެ ދަންވަރު އެބަލި ގަބޫލު ކުރައްވައި، ނަޝީދަށް ގުޅުއްވައި މަރުހަބާ ދެންނެވި ކަމަށެވެ.\nއަބްދުއްރަހީމް ރޭ ވިދާޅުވި ގޮތުގައި، މި ގައުމުގެ މަސްލަހަތަކީ ރައްޔިތުންގެ ހައްގުގެ މައްޗަށް ބިނާވެފައި އޮންނަ އެއްޗެކެވެ. ރައްޔިތުންގެ ހައްގުތައް ނަގާލައި، ބަޔަކަށް ވައްކަން ކުރުމުގެ ފުރުސަތު ދީ ގައުމުގައި ފިތުނަ ފަސާދަ އުފެއްދުމަކީ ގައުމީ މަސްލަހަތު ނޫން ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ޕާޓީ ވުޖޫދަށް ގެނައީ މި ގައުމަށްޓަކައި. ގައުމުގެ ރައްޔިތުންނަށްޓަކައި. މާތް ވެގެންވާ އިސްލާމްދީން ހިމާޔަތް ކުރަން. މި ގައުމުގެ މިނިވަން ކަން ދަމަހައްޓަން. މި ގައުމުގައި ސުލްހަ މަސްލަހަތު ދިފާއު ކުރަން. މިކަން ކުރުމުގައި އަޅުގަނޑުމެން ފަހަތަށް ނުޖެހޭނަން،" އަބްދުއްރަހީމް ވިދާޅުވި އެވެ.\nއޭނާ ވަނީ ކާމިޔާބުގެ މަންޒިލަށް ދަތުރުކޮށް، ރައްޔިތުންގެ ހައްގު ހޯއްދަވައި ދެއްވާނެ ކަމަށް ވިދާޅުވެފަ އެވެ. އަދި ބޭނުންހާ އެއްޗެއް ހަދަން ދުލެއް ނުދޭނެ ކަމަށް ވެސް އޭނާ ވިދާޅުވި އެވެ.\nޕީޕީއެމްގެ ތަރުޖަމާން އަދި ރައްޔިތުންގެ މަޖިލިހުގެ ކެލާ ދާއިރާގެ މެމްބަރު އަލީ އާރިފް ވިދާޅުވީ، ދިވެހި ރައްޔިތުންގެ ހައްގު ނިގުޅައިގެންފައިވާ އިލެކްޝަންސް ކޮމިޝަންގެ މެމްބަރުންނަށް ހައްގު އަދަބު ދޭން ޖެހޭނެ ކަމަށެވެ. އަދި އިލެކްޝަންސް ކޮމިޝަނުން ބޮޑެތި ގޯސްތަކެއް ހަދާފައިވާ ކަމަށާއި ޕީޕީއެމުން ކުރާ ހުރިހާ ސުވާލަކަށް ކޮމިޝަންގެ މެމްބަރުން ޖަވާބު ދެއްވަން ޖެހޭނެ ކަމަށް އޭނާ ވިދާޅުވި އެވެ.\nއިލެކްޝަންސް ކޮމިޝަނުން އިއުލާން ކުރި ރިޔާސީ އިންތިޚާބުގެ ދާއިމީ ނަތީޖާ ދައްކާ ގޮތުން އިބޫ އަށް ލިބިވަޑައިގެންނެވީ 134،705 ވޯޓެވެ. ރައީސް ޔާމީނަށް ލިބިވަޑައިގެންނެވީ 96،052 ވޯޓެވެ.\nރިޔާސީ އިންތިޚާބަށް ފަހު، ސިޔާސީ މައިދާން ހަލަބޮލިވެފައިވާއިރު، އިންތިޚާބު އޮޅުވާލާފައިވާ ކަމަށް ބުނެ ޕީޕީއެމުން އަންނަނީ ކޮންމެ ރެއަކުހެން މުޒާހަރާތައް ބާއްވަމުންނެވެ. އަދި އިންތިޚާބު އޮޅުވާލި ކަމަށް ބުނެ، ޕީޕީއެމުން މިހާރު ދަނީ އެ މައްސަލަ ކޯޓަށް ހުށަހެޅުމުގެ މަސައްކަތް ކުރަމުންނެވެ.\nއިތުރު ލިޔުންތައް މެމްބަރު އަބްދުއްރަހީމް އަބްދުﷲ ޕީޕީއެމް ކުރީގެ މެމްބަރު އަލީ އާރިފް އިދިކޮޅު ފަރާތްތައް އިލެކްޝަންސް ކޮމިޝަން ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހް


އަމިއްލައަށް މަރުވުން / ބޮލީވުޑް ފިލްމު\nSeptember 02, 2020 2\nސުޝާންތު މަރާލިކަމުގެ ހެއްކެއް ނެތް: ސީބީއައި\nސީބީއައިގެ ތަހުގީގު އަދިވެސް ދަނީ ކުރިއަށް\nAugust 01, 2020 2\nސުޝާންތުގެ "ދިލް ބޭޗާރާ" ސްޓާ ޕްލަސް އަށް\nޖޫން މަހު މަރުވި ބޮލީވުޑްގެ އެކްޓަރު ސުޝާންތު ރާޖްޕޫތުގެ އެންމެ ފަހުގެ ފިލްމު "ދިލް ބޭޗާރާ" މި މަހުގެ9ގައި ސްޓާ ޕްލަސް އިން ގެނެސްދޭ ގޮތަށް ހަމަޖެހިއްޖެ އެވެ.\nޝޭކަރްގެ "ޕާނީ" ހާއްސަކުރާނީ ސުޝާންތަށް\nދުނިޔެ ފެނަށް ޖެހުމުގެ ވާހަކައެއް ކިޔައިދޭން ހަދަން އުޅުމަށް ފަހު، ހުއްޓިފައިވާ ފިލްމު "ޕާނީ" ހެދުމުގެ ފުރުސަތު ލިބޭނެ ކަމަށާއި އެ ދުވަހަކުން އެ ފިލްމު ޑެޑިކޭޓްކުރާނީ މިދިޔަ މަހު މަރުވި އެކްޓަރު ސުޝާންތު ސިންގް ރާޖްޕޫތަށް ކަމަށް ޑައިރެކްޓަރު ޝޭކަރް ކަޕޫރް ބުނެފި އެވެ.\nސުޝާންތުގެ ފިލްމަށް އޭނާއާ ވައްތަރު މީހާ\nމިދިޔަ މަހު މަރުވި ބޮލީވުޑްގެ އެކްޓަރު ސުޝާންތު ސިންގް ރާޖްޕޫތަށް ބިނާކޮށް ހަދަން ނިންމާފައިވާ ފިލްމު "ސުއިސައިޑް އޯ މާޑާ" ގެ ބަތަލަކަށް ސަޗިން ތިވާރީ ހަމަޖައްސައި ފިލްމުގެ...\nސުޝާންތުގެ ވާހަކަ ދައްކާތީ ކަންގަނާ އަށް ރުޅި ބާލަނީ\nބޮލީވުޑްގެ އެކްޓަރު ސުޝާންތު ސިންގް ރާޖްޕޫތު މަރުވި ފަހުން އެކަމުގެ ޒިންމާ ބޮލީވުޑްގެ ނުފޫޒުގަދަ މީހުން ނަގަން ޖެހޭނެ ކަމަށާއި ޒުވާން އެކްޓަރު ފުރާނަ ދުއްވައިލުމުގައި އިންޑަސްޓްރީ...\nJuly 09, 2020 4\nސުޝާންތާ ބެހޭ ގޮތުން ބަންސާލީގެ ވާހަކަ ތަފާތު\nމިދިޔަ މަހު މަރުވި އެކްޓަރު ސުޝާންތު ސިންގް ރާޖްޕޫތަށް ފިލްމުތަކުން ދިން ފުރުސަތުތައް ދޫކޮށްލީ އޭނާ އަމިއްލަ އަށް ކަމަށް ޑައިރެކްޓަރު ސަންޖޭ ލީލާ ބަންސާލީ ބުނެފި އެވެ.\nJuly 06, 2020 2\nސުޝާންތުގެ ފަހު ފިލްމުގެ ޓްރެއިލާ ދައްކާލައިފި\nމިދިޔަ މަހު މަރުވި އެކްޓަރު ސުޝާންތު ސިންގް ރާޖްޕޫތުގެ އެންމެ ފަހުގެ ފިލްމު "ދިލް ބޭޗާރާ" ގެ ޓްރެއިލާ ދައްކާލައިފި އެވެ.\nމި ފަހަރު "ސުޝާންތު" ކިޔާ ފިލްމެއް\nމި މަހު މަރުވި ބޮލީވުޑްގެ އެކްޓަރު ސުޝާންތު ސިންގް ރާޖްޕޫތުގެ ހަޔާތާ ބެހޭ ގޮތުން ފިލްމެއް ހަދަން ނިންމިކަން އިއުލާންކޮށްފައި ވަނިކޮށް، އޭނާގެ ނަމުގައި ފިލްމެއް ހަދަން ޑައިރެކްޓަރަކު ނިންމައިފި އެވެ.\nސުޝާންތުގެ "ދިލް ބޭޗާރާ" އަންނަ މަހުގެ 24 ގައި\nއަމިއްލަ އަށް މަރުވި ބޮލީވުޑްގެ އެކްޓަރު ސުޝާންތު ސިންގް ރާޖްޕޫތުގެ "ދިލް ބޭޗާރާ" އަންނަ މަހުގެ 24 ގައި ޑިޒްނީ ޕްލަސް ހޮޓްސްޓާ އިން ޑިޖިޓަލްކޮށް ޕްރިމިއާކުރަން ނިންމައި، ފިލްމުގެ ޕޯސްޓަރު ދައްކާލައިފި އެވެ.\nސުޝާންތުގެ ހަނދާނުގައި ފިލްމެއް ހަދަނީ\nދާދި ފަހުން އަމިއްލަ އަށް މަރުވި އެކްޓަރު ސުޝާންތު ސިންގް ރާޖްޕޫތުގެ ހަޔާތަށް ބިނާކޮށް ފިލްމެއް ހަދަން ނިންމާފައި ވަނިކޮށް، ސުޝާންތުގެ ގާތް މީހަކު އޭނާގެ ހަނދާނުގައި ފިލްމެއް ހަދަން ނިންމައިފި އެވެ.\nސުޝާންތުގެ ހަޔާތުގެ ވާހަކަ ފިލްމަކަށް!\nމިދިޔަ ހަފުތާގެ އާދީއްތަ ދުވަހު އަމިއްލަ އަށް މަރުވި ޒުވާން އެކްޓަރު ސުޝާންތު ސިންގް ރާޖްޕޫތުގެ ހަޔާތާ ބެހޭ ފިލްމެއް ހަދަން ނިންމައި، އޭގެ ފަސްޓްލުކް ޕޯސްޓަރު ދައްކާލައިފި އެވެ.\nސުޝާންތުގެ މަރުން ރެމޯ އާއި ރޫމީ އަށް ގެއްލުން\nޒުވާން އެކްޓަރު ސުޝާންރު ރާޖްޕޫތު މިދިޔަ އާދީއްތަ ދުވަހު ދަންޖެހިގެން އަމިއްލަ އަށް މަރުވީ އޭނާއާ އެކު ފިލްމުތަކެއް ހަދަން ވާހަކަ ދައްކާފައި ވަނިކޮށް ކަމަށް ޑައިރެކްޓަރުން ކަމަށްވާ ރޫމީ ޖެފްރީ އާއި ރެމޯ ޑި ސޫޒާ ބުނެފި އެވެ.\nސުޝާންތުގެ އެންމެ ފަހުގެ ފިލްމު ހޮޓްސްޓާ އަށް\nދަންޖެހިގެން އާދީއްތަ ދުވަހު މަރުވި ބޮލީވުޑްގެ އެކްޓަރު ސުޝާންތު ރާޖްޕޫތުގެ އެންމެ ފަހުގެ ފިލްމު "ދިލް ބޭޗާރާ" ވަރަށް އަވަހަށް ޑިޖިޓަލްކޮށް ޕްރިމިއާކުރަން ނިންމާފައިވާ ކަމަށް ރިޕޯޓްތައް ބުނެފި އެވެ.


Haijack kuri Bangladesh airline ge boatun enmen salaamai koffi | Mihaaru\nހައިޖެކް ކުރި ބަންގްލަދޭޝް އެއާލައިނުގެ ބޯޓު ސިފައިން ގާޑުކޮށްގެން. --ފޮޓޯ:އޭއެފްޕީ\nހައިޖެކްކުރި ބަންގްލަދޭޝްގެ ބޯޓުން އެންމެން ސަލާމަތްކޮށްފި\n24 ފެބުރުއަރީ 2019 - 21:364comments\nޑާކާ (ފެބްރުއަރީ 24) - ވެރިރަށް ޑާކާ އިން ދުބާއީ އަށް ދަތުރުކުރަމުން ދިޔަ ބަންގްލަދޭޝްގެ ގައުމީ އެއާލައިން ބީމާންގެ މަތިންދާ ބޯޓެއް ހައިޖެކް ކުރި ނަމަވެސް އެ ބޯޓު ކުއްލި ހާލަތުގައި ޗިޓަގޮން ސިޓީ އަށް މިރޭ ޖެއްސުމުން ހުރިހާ ޕަސިންޖަރުންނާއި ކްރޫން ސަލާމަތްކޮށްފި އެވެ.\nބޯޓުން 142 ޕަސިންޖަރުން ދަތުރުކުރި އެވެ. ޝާހު އަމާނަތު އިންޓަނޭޝަނަލް އެއާޕޯޓަށް ބޯޓު ޖެއްސި އިރު ސަލާމަތީ ފަރާތްތަކުން ވަނީ އެއާޕޯޓް ގާޑްކޮށްފަ އެވެ. ފުލުހުން ބުނީ ފްލައިޓް ބީޖީ147 ގެ ހުރިހާ ޕަސިންޖަރުން ސަލާމަތްކުރި އިރު އެއްވެސް މީހަކަށް ގެއްލުމެއް ލިބިފައިނުވާ ކަމަށެވެ.\nބަންގްލަދޭޝް ސިފައިން ޝާހު އަމާނަތު އިންޓަނޭޝަނަލް އެއާޕޯޓް ގާޑުކޮށްގެން. --ފޮޓޯ:އޭއެފްޕީ\nސަލާމަތީ ފަރާތްތަކާ ހަވާލާދީ އޭއެފްޕީ ނިއުސް އެޖެންސީން ބުނީ ގަދަބާރުން ކޮކްޕިޓަށް ވަންނަން އުޅުނު މީހާގެ އަތުގައި ފިސްތޯލައެއް އޮތް ކަމަށެވެ. އޭނާ ވަނީ ޝާހު އަމާނަތު އެއާޕޯޓަށް ބޯޓު ޖައްސަން ޕައިލެޓުންނަށް އަންގައިފަ އެވެ. އުމުރުން 25 އަހަރުގެ އެ މީހާ ބޯޓު ހައިޖެކް ކުރަން އުޅުނީ ކޮން ބޭނުމެއްގައި ކަމެއް ނޭނގެ އެވެ.\nބޯޓު ޖެއްސި ވަގުތު ބަންގްލަދޭޝްގެ ކޮމާންޑޯ އިންނާއި ބޯޓު ހައިޖެކް ކުރި މީހާއާ ދެމެދު ހަމަލާތަކެއް ބަދަލު ކުރި އެވެ. އެ ހަމަލާތަކުގައި، ބޯޓު ހައިޖެކް ކުރި މީހާ މަރާލާފައިވާ ކަމަށް ސިފައިންގެ ޖެނެރަލަކު ވަނީ ވިދާޅުވެފަ އެވެ.


Raajjeyge fathuruverikan ishthihaaru kurumah Europe ge media team...\nރާއްޖޭގެ ފަތުރުވެރިކަން އިޝްތިހާރު ކުރުމަށް ޔޫރަޕުގެ މީޑިއާ ޓީމެއް ރާއްޖެއަށް!\nމި ދަތުރުގައި ބައިވެރިން ތިބުމަށް ހަމަޖެހިފައިވަނީ ތަފާތު ތިން ރިސޯޓުގައި\nއެމްއެމްއާރްޕީއާރްސީ ވަނީ ޖަރުމަންވިލާތަށް ހާއްސަކޮށްގެން ތަފާތު މާކެޓިންގ ހަރަކާތްތައް ކުރިއަށް ގެންގޮސްފައި\nޖަރުމަންވިލާތަކީ3ވަނަ އަށް އެންމެ ގިނަ ފަތުވެރިން ޒިޔާރަތް ކުރާ ޤައުމު\nކ. މާލެ9ޑިސެންބަރު 2019 | ހޯމަ 13:28 1,537\nރާއްޖޭގެ ފަތުރުވެރިކަން އިޝްތިހާރު ކުރުމަށް އައިސްފައިވާ ޓީމް - އެމްއެމްޕީއާރްސީ\nދިވެހިރާއްޖޭގެ ފަތުރުވެރިކަން އިޝްތިހާރު ކުރުމުގެ ގޮތުން މޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ހިންގާ ފެމިލަރައިޒޭޝަން ޕްރޮގުރާމުގެ ދަށުން ޔޫރަޕުގެ ޤައުމުތައް ނިޞްބަތްވާ މީޑިއާ ޓީމެއް ރާއްޖެ އަތުވެއްޖެއެވެ.\nއެމްއެމްއާރްޕީއާރްސީން ބުނީ މި ދަތުރުގައި ބައިވެރިވަނީ އޮސްޓްރޭލިއާ، ސުވިޒަލޭންޑް، އަދި ޖަރުމަނުގެ ނޫސްތަކަށް ލިޔާ އިސް ލިޔުންތެރިން ކަމަށެވެ. އެމްއެމްޕީއާރްސީން ބުނީ މިދަތުރުގައި ބައިވެރިވެފައިވަނީ މަޝްހޫރު ޕަބްލިކޭޝަންތައް ކަމަށްވާ ރުހްރ ނަހްރިކްޓެން، މެއިން ޕޯސްޓް، ފުލްޑާރް ޒެއިންޓުންގް، ރެއިސްޓިޕް އަދި މިގްރޯސް މެގަޒިން އަށް ނިޞްބަތްވާ ނޫސްވެރިން ކަމަށެވެ.\nމި ދަތުރުގައި ބައިވެރިން މަޑުކުރާނީ ތަފާތު ތިން ރިސޯޓެއްގައެވެ. އެއީ، ޔޫ އެންޑް މިއީ ބައި ކޮކޫން، މޯލްޑިވްސް ރެސިޑެންސް އާއި މޯލްޑިވްސް ދިގުރަށް ޕުލްމަން މާމުޓާއެވެ. މި ރިސޯޓް ތަކުން ދަތުރުވެރިންނަށް ޚާއްޞަކޮށްގެން ތަފާތު ރެސްޓޯރެންޓުތަކުން ކެއުންތަކުގެ ރަހަތައް ތަޖުރިބާ ކުރުމާއި، ޑޮލްފިން ކްރޫޒްގެ އިތުރުން ސްޕާގެ ޚިދުމަތްވެސް ތަޖުރިބާކުރުމުގެ ފުރުޞަތު ދޭނެކަމަށް އެމްއެމްޕީއާރްސީން މަޢުލޫމާތުދެއެވެ.\nއެމްއެމްޕީއާރްސީން ވަނީ ޖަރުމަންވިލާތަށް ޚާއްސަކޮށްގެން ތަފާތު މާކެޓިންގ ހަރަކާތްތައް ކުރިއަށް ގެންގޮސްފައެވެ. މީގެ ތެރޭގައި ބޫޓް ޑުސަލްޑޯފް ފެއަރ، އައިޓީބީ ބާރލިން، ޒިއުރިކްގެ ފެސްޕޯ ފެއަރގައި ބައިވެރިވުމުގެ އިތުރުން ރޯޑްޝޯވ ތައް ވެސް ކުރިއަތް ގެންގޮސްފައިވެއެވެ.\nރާއްޖެއަށް ފަތުރުވެރިން އަންނަ ނިޞްބަތަށް ބަލާއިރު ޖަރުމަންވިލާތަކީ3ވަނަ އަށް އެންމެ ގިނަ ފަތުވެރިން ޒިޔާރަތް ކުރާ ޤައުމެކެވެ. ޖަރުމަންވިލާތު، އޮސްޓްރިއާ، އަދި ސުވިޒަލޭންޑުން 2019 ވަނަ އަހަރުގެ އޮކްޓޯބަރު މަހުގެ ނިޔަލަށް އެއްލައްކަ ފަންސާސް އެއްހާސް ހަތަރު ސަތޭކަ ސާދަ ފަތުރުވެރިން ރާއްޖެ ޒިޔާރަތްކޮށްފައިވެއެވެ.\nފޭމް ޓްރިޕްގެ ދަށުން ރާއްޖެ އަންނަ ޓީމުތަކުގެ ބައިވެރިން ދަތުރު ނިންމާލުމަށްފަހު އެނބުރި ޤައުމަށް ގޮސް ރާއްޖޭގެ ފަތުރުވެރިކަމާއި އަދި ރާއްޖެއާއި ބެހޭގޮތުން ލިޔުންތައް ޝާއިޢު ކުރުމަށް ވަނީ ހަމަޖެހިފައެވެ.


މަކުނުދޫ ސްކޫލް، ހދ. މަކުނުދޫ\nމަޤާމްގެ ނަމްބަރ: J-131607\nމަޤާމުގެ ރޭންކް: ޖީ، އެސް 3\nމަޤާމް އޮތް އޮފީސް: މަކުނުދޫ ސްކޫލް\nވަޒީފާ އަދާކުރަން ޖެހޭ ތަން: މަކުނުދޫ ސްކޫލް، ހދ މަކުނުދޫ\nސަޕޯޓިންގ ކޯ އެލެވަންސް: 700.00 ރުފިޔާ\nސްކޫލަށް ބޭނުންވާ މުދަލާއި ޚިދުމަތްތައް މާލިއްޔަތު ޤަވާޢިދާއި އެއްގޮތްވާ ގޮތުގެ މަތީން ސްކޫލަށް ހޯދުމަށް ފުރިހަމަ ކުރަންޖެހޭ ހުރިހާ ލިޔެކިޔުމެއް ފުރިހަމަ ކޮށް މުދަލާއި ޚިދުމަތް ސްކޫލަށް ހޯދުން.\nބިލްތައް އެންޓަރކޮށް އޯޑަރފޯމް އެޓޭޗް ކުރުން\nޕޭމެންޓް ވައުޗަރތައް ތައްޔާރުކޮށް ފައިސާ ދައްކާ ފައިލް ކުރުން\nހުރިހާ މުވައްޒަފުންގެ އޯވަރޓައިމްގެ ކަންތައްތައް ބެލެހެއްޓުން\nއެގްރީމެންޓްތައް ތައްޔާރުކުރުމާއި ބެލެހެއްޓުން\nމަދަރުސާގެ ހަރުމުދަލުގެ އިންވެންޓްރީ އަށް ނަގަންޖެހޭތަކެތި އެންޓަރކޮށް އުނިކުރަންޖެހޭ ތަކެތި ކަނޑައެޅިފައިވާ އުސޫލުތަކުގެ މަތިން އުނިކުރުން.\nމަދަރުސާޔަށް ލިބެންޖެހޭ އެންމެހައި ފައިސާއެއް ،މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ހޯދައި އެކަމާއި ގުޅޭ ލިޔެކިއުންތައް ބެލެހެއްޓުން.\nލިބޭފައިސާއާއި ކުރެވޭ ޚަރަދުތަކާއި ގުޅިގެން އެކިފަރާތްތަކަށް ފޮނުވަންޖެހޭ އެންމެހައި ލިޔެކިއުންތައް ކަނޑައެޅިފައިވާ މުއްދަތު ފާއިތު ނުވަނީސް ފޮނުވުން.\nމަދަރުސާއިން މުއައްޒަފުންނަށާއި އެހެނިހެން ފަރާތްތަކަށް ދޭންޖެހޭ އެންމެހައި ފައިސާއެއް ،މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ފޯރުކޮށްދީ އެކަމާއި ގުޅޭ ލިޔެކިއުންތައް ބެލެހެއްޓުން.\nއެކިގޮތްގޮތުން މަދަރުސާއަށް ލިބޭ ފައިސާ ޖަމާކުރަންޖެހޭ އެކައުންޓްތަކަށް ގަވާޢިދުން ޖަމާކުރުން.\nއެކި އިމްތިޙާނުތަކުގެ ފީގެ ގޮތުގައްޔާއި އެކިކަހަލަ އުޖޫރަޔާއި ޖުރުމާނާޔާއި ގެއްލުމުގެ ބަދަލާއި ކުލީގެ ގޮތުގައި މަދަރުސާޔަށް ޙަވާލުކުރެވޭ އެންމެހައި ފައިސާއެއް މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ރައްދުކުރަންޖެހޭ ފަރާތްތަކަށް، ކަނޑައެޅިފައިވާ މުއްދަތު ފާއިތު ނުވަނީސް ފޮނުވުމާއި އެކަންތަކާއި ގުޅިގެން ބަލަހައްޓަން ޖެހޭ އެންމެހައި ލިޔެކިއުންތަކެއް ގަވާއިދުން ބެލެހެއްޓުން.\nދަރިވަރުންގެ ލީވިންގ ސަޓިފިކެޓް ތައްޔާރުކޮށް ހަމަޖައްސާފައި އޮންނަ އުޞޫލާއި އެއްގޮތަށް ޙަވާލުކުރުން.\nއިދާރީ މަސައްކަތް ކުރައްވާ މުވައްޒަފުން ޗުއްޓީގައި ތިއްބަވާ ދުވަސްވަރު އިދާރީ ގޮތުން ބެލެހެއްޓުމަށް ޙަވާލުކުރާ އެންމެހާ މަސައްކަތް ކުރުން.\nއިދާރީ މަސައްކަތްތަކުގައި ސްކޫލުގެ ވެރިންނަށް އެހީތެރިވުމާއި މަސައްކަތުގެ ދާއިރާގެ ތެރެއިން ޙަވާލުކުރާ އެހެނިހެން މަސައްކަތްތައް ކުރުން.\nސްކޫލުން ކުރިއަށް ގެންދާ ޚާއްޞަ މަސައްކަތްތަކާއި ކޯކަރިކިއުލަރ ޙަރަކާތްތަކުގައި ބައިވެރިވުން.\n1- ސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން ސެކަންޑަރީ ސްކޫލް ނުވަތަ ހަޔަރ ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nޤާބިލުކަން ކަށަވަރުކުރުމަށް ޕްރެކްޓިކަލް ހެއްދުމާއެކު އިންޓަވިއު ކޮށްގެން.\n1- ފުރިހަމަ ކުރައްވާފައިވާ ވަޒީފާއަށް އެދޭ ފޯމު(މިފޯމު ސިވިލް ސަރވިސް ކޮމިޝަންގެ ވެބްސައިޓުންނާއި ސްކޫލު އޮފީހުން ލިބެން ހުންނާނެއެވެ.)\nހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަ ކުރިކަމުގެ ލިޔުމާއިއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n7- ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓުގެ ކޮޕީ.\nމަޤާމަށް އެދެންވީގޮތާއި ސުންގަޑި: ވަޒީފާއަށް އެދޭ ފޯމު މަކުނުދޫ ސްކޫލުގެ އޮފީހުން ލިބެން ހުންނާނެއެވެ. އަދި ސިވިލްސަރވިސް ކޮމިޝަންގެ ވެބްސައިޓުން (www.csc.gov.mv) ޑައުންލޯޑް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 17 ވާ އަންގާރަ ދުވަހުގެ 14:00 ގެ ކުރިން، މަކުނުދޫ ސްކޫލަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑއަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއު އޮންނާނެ ތަނާއި، ދުވަސް: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ސެޕްޓެމްބަރ 22 ވާ އާދީއްތަ ދުވަހު، މަކުނުދޫ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޝޯޓް ލިސްޓްކުރުން: މި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 (ދިހައެއް) އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 (ދިހައެއް) ފަރާތް ޝޯޓްލިސްޓް ކުރެވޭނެއެވެ.\nއިތުރު މަޢުލޫމާތު ހޯދުން: މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6520529 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\nނޯޓު: އިންޓަވިއުއަށް ދުރުވާއިރު، ސެޓްފިކެޓްތަކުގެ އަސްލުގެންނަވަން ވާނެއެވެ.


Asia supportarunaa medhu fikuru kuran jehey: Juventus | Mihaaru\nދުނިޔޭގެ ކުޅިވަރު / އިޓާލިއަން ލީގު\nއޭޝިއާ ސަޕޯޓަރުންނާ މެދު ފިކުރުކުރަން ޖެހޭ: ޔުވެންޓަސް\nޓިއުރިން (އޮގަސްޓް 22) – އޭޝިއާ ސަޕޯޓަރުންނަށް ފަސޭހަވާނެ ގޮތަށް ގިނަ މެޗުތައް ދުވަހުގެ އަވަސް ވަގުތެއްގައި ފަށަން އިޓާލިއަން ލީގަށް، ޗެމްޕިއަން ޔުވެންޓަސް އިން ގޮވާލައިފި އެވެ.\nޔުވެންޓަސްގެ އިން މަޝްހޫރު ކުޅުންތެރިން ގެނެސް ފަހަކަށް އައިސް ބޮޑެތި ކާމިޔާބީތަކެއް ހޯދި ނަމަވެސް އާމްދަނީ އަށް ބަލާއިރު އެ ކްލަބް އޮތީ އިނގިރޭސި ޕްރިމިއާ ލީގުގެ ގަދަ ހަ ޓީމަށް ވުރެ ދަށުގަ އެވެ. އޭގެ އެންމެ ބޮޑު ސަބަބަކީ ޓީވީ ރައިޓްސް އިން ލިބޭ އާމްދަނީ މަދުވުމެވެ.\nއިޓާލިއަން ލީގު ހޮނިހިރު ދުވަހު ފަށާއިރު، ފުރަތަމަ ދެ ހަފުތާގެ ހުރިހާ މެޗެއް ވެސް ރާވާފައި އޮތީ އިޓަލީ ގަޑިން ރޭގަނޑަށެވެ. އެއީ ހޫނުމޫސުން ކަމަށްވެފައި ދުވާލު ވަގުތު ހޫނުގަދަވާނެތީވެ އެވެ. އެކަމަކު އެ ގަޑި ދިމާވަނީ އޭޝިއާގެ އިރުމަތީ ގައުމުތަކަށް މެންދަމަށެވެ.\nޔުވެންޓަސްގެ އިތުރުން އިޓަލީގެ އޭސީ މިލާނާއި އިންޓަ މިލާނުގެ ސަޕޯޓަރުން ޗައިނާގައި ވަރަށް ގިނަ އެވެ. އެކަމަކު އޭގެ ފައިދާ ނުނެގެނީ މެޗުތައް މެންދަމާ ދިމާވާތީ ސަޕޯޓަރުންނަށް މެޗުތައް ބަލަން ހުރަސް އެޅިފައި އޮތުމެވެ. ޗައިނާ ސަޕޯޓަރުންނަށްޓަކައި މީގެ ދެ އަހަރު ކުރިން މިލާނާއި އިންޓަގެ މެޗެއް އިޓަލީ ގަޑިން މެންދުރު 12 ޖެހިއިރު ފަށާފައިފައިވެ އެވެ. އެކަމަކު އޭގެ ސަބަބުން އިޓަލީގެ އާއްމުން ނުރުހުން ފާޅުކޮށްފައިވެ އެވެ. ސަބަބަކީ ދުވާލު ވަގުތު މެޗުތައް ކުޅޭ ނަމަ ވަޒީފާގެ ސަބަބުން ސަޕޯޓަރުންނަށް ދަނޑަށް ނުދެވުމެވެ.\nޔުވެންޓަސްގެ ޗީފް ރެވެނިއު އޮފިސަރު ޖޯޖިއޯ ރިޗީ 'ބީބީސީ" އަށް ވިދާޅުވީ އިޓަލީގެ ސަޕޯޓަރުންނާއި ދުނިޔޭގެ އޯޑިއަންސަށް ވެސް ވިސްނަން ޖެހޭ ކަމަށާއި އެގޮތުން އެދެމެދުން ރަނގަޅު ހަމައެއް ހޯދަން ޖެހޭ ކަމަށެވެ. އަދި ހަމައެކަނި ވިސްނަން ޖެހޭ ކަމަކީ މެޗުތައް ކުޅޭ ގަޑި ނޫން ކަމަށާއި މެޗުތަކުގެ ރައިޓްސް ވިއްކުމާއި މެޗުތައް ދައްކަނީ ކޮން ބަޔެއްތޯ ވެސް ބަލަން ޖެހޭ ކަމަށެވެ.\n"އެގޮތަށް ބަލާއިރު ޕްރިމިއާ ލީގާއި އިޓާލިއަން ލީގުގެ ފަރަގު ވަރަށް ބޮޑު،" އޭނާ ވިދާޅުވި އެވެ.\nޕްރިމިއާ ލީގަށް އެންމެ ބޮޑު އެޑްވާންޓޭޖަކީ މެންދުރުފަހުން މެޗުތައް ފަށާތީ އޭޝިއާގެ ގައުމުތަކަށް އަވަސް ގަޑިއެއްގައި މެޗުތައް ފެނުމެވެ. އެއާ އެކު، ސަޕޯޓަރުން އިތުރުވެ އަދި މާލީ ގޮތުން ވެސް ބޮޑު ފައިދާއެއް އަންނަނީ ލިބެމުންނެވެ. އިނގިރޭސި އެންމެ އާދައިގެ ކްލަބަށް ވެސް ޓީވީ ރައިޓްސް މެދުވެރިކޮށް ބޮޑު އާމްދަނީއެއް ލިބެ އެވެ.\nއިޓާލިއަން ލީގަށް މިވަގުތު އޮތް ހުރަހަކީ ކުރިއަށް އޮތް ދެ އަހަރަށް ޓީވީ ރައިޓްސް އެއްބަސްވުންތަކުގައި ސޮއިކޮށްފައިވުމެވެ. އެހެންވެ ބަދަލުތައް ގެނެވޭނީ އޭގެ ފަހުންނެވެ.\nސްޕެނިޝް ލީގުގެ އެންމެ ބޮޑު ބަހުސަކީ ވެސް މިހާރު އެއީ އެވެ. އެގޮތުން ހުކުރު ދުވަހާއި ހޯމަ ދުވަހު އެހެން ލީގުތަކުގެ މެޗުތައް މަދުވުމުގެ ފައިދާ ނަގަން، އެ ދެ ދުވަހު މެޗުތައް ބާއްވަން ސްޕެނިޝް ލީގުން ބޭނުންވެ އެވެ. އެއީ ބައިނަލްއަގްވާމީ އޯޑިއަންސްގެ ސަމާލުކަން ހޯދުމަށެވެ. އެކަމަކު އެ ދުވަހު މެޗުތައް ބާއްވައިދި ނަމަ، އާއްމު ދިރިއުޅުމުގެ ކަންކަން ހުންނަ ގޮތުން ސްޕެއިނުގެ ސަޕޯޓަރުންނަށް ދަނޑަށް ވަންނަން ހުރަސް އެޅޭނެ އެވެ.\nއިޓާލިއަން ލީގު ޔުވެންޓަސް\nރަދީފްގެ ލީގަލް ޓީމްް\nއަސްލު މައްސަލައަކަށް ވެގެން އުޅެނީ ޔުވެންޓަސްގެ ނަމްބަރ ވަން ފޭން، ރަދީފް ސަރ އަށް މެޗު ގެއްލޭތީ. - ރލޓ -\nއަހަރެމެން ބާސާ ކުޅޭ މެޗްތައް ބަލާނަން ތަނެއް އިރާފަނަމަވެސް\nބާރސާ އާ ރެއާލް ކުޅޭ މެޗު ބަލާފާނެ. ނޫނީ އެތްލެޓިކޯ މެޗު. އެހެން މެޗެއް ކުޅޭކަންވެސް ބާރސާގެ ގިނަ ފޭނުންނަކަށް ނޭނގޭނެ.


New Dhivehi Observer | ދިވެހި ރައްޔިތުންގެ ހައްޤުގައި ވާހަކަ ދެއްކޭކަށް ވިލުފުށީ ދާއިރާގެ މެމްބަރަކަށް ނެތް! ރައްޔިތުން އަތުން ވައްކަން ކޮށްގެން ނެގި 19.3 މިލިއަން ކަޓުވާލުމަށްޓަކައި މިއަދުވެސް ކޯޓަށް ނުދޭ!\nEnglish\tދިވެހި ރައްޔިތުންގެ ހައްޤުގައި ވާހަކަ ދެއްކޭކަށް ވިލުފުށީ ދާއިރާގެ މެމްބަރަކަށް ނެތް! ރައްޔިތުން އަތުން ވައްކަން ކޮށްގެން ނެގި 19.3 މިލިއަން ކަޓުވާލުމަށްޓަކައި މިއަދުވެސް ކޯޓަށް ނުދޭ! 25 ޖޫން 2012 23:59 |0ކޮމެންޓް -ފިރުޝާން ޔޫސުފް-\nރައްޔިތުންގެ މަޖްލީހަށް ވިލުފުށީ ރައްޔިތުން ހޮއްވަވާފައިވާ މެމްބަރު ރިޔާޒު ރަޝީދު އެސްޓީއޯ އަށް ދައްކަން ޖެހޭ 19.3 މިލިއަން ރުފިޔާ ދެއްކުމަށް އަނެއްކާވެސް އޭނާ އިންކާރު ކޮށްފިއެވެ. އެސްޓީއޯ އިން ކްރެޑިޓަށް ނަހަމަ ގޮތުގައި ރިޔާޒު ނަގާފައިވާ ތެލަށް ދައްކަންޖެހޭ 19.3 މިލިއަން ރުފިޔާ ސުލްހަވެރި ކަމާއެކު އޭނާ ނުދައްކައިގެން އެސްޓީއޯ އިން ސިވިލް ކޯޓަށް ހުށަހަޅާފައިވާ މައްސަލައިގެ ޝަރީއަތުގެ ސެޝަނެއް އެޖެންޑާ ކުރެވުނު ނަމަވެސް ރިޔާޒުގެ މެރީޑިއަމް ކުންފުނިން ކޯޓަށް ހާޒިރުނުވުމުން އެ ސެޝަން ކެންސަލް ވެއްޖެއެވެ. މިއަދުގެ ޝަރީއަތުގެ އަޑުއެހުން އެޖެންޑާކޮށް ކޯޓަށް ހާޒިރުވުމަށް އެންގި ނަމަވެސް ރިޔާޒު ނިންމީ މެރީޑިއަމުން ހާޒިރު ނުވާށެވެ.\nރިޔާޒު ރަޝީދު އަކީ ތެލުގެ ވަގު ވިޔަފާރި އާއި އެސްޓީއޯގެ ފައިސާއިން ވިޔަފާރިކޮށް މުއްސަނދިކަން ހޯދަފައިވާ މީހެކެވެ. މައުމޫނުގެ ވެރިކަމުގައި އޭނާގެ އައުވާނުނުން މުއްސަނދިވުމަށާއި ބޮޑެތި އިމާރާތްތައް އެޅުމަށް ދައުލަތުގެ ހަޒާނާގައި ހުރި ފައިސާއާއި މުދާ ދިޔައީ ބަހަމުންނެވެ. އެގޮތުން ރިޔާޒު ވައްކަން ކޮށްގެން ހޯދަމުން ދިޔަ ތެޔޮ ވިއްކައިގެން އޭނާ ހިތް ފުރޭ ވަރަށް ފައިސާ ނުބިބޭތީވެ ގޮތެއް ހަދައިދިނުމަށް މައުމޫނު ކައިރީގައި އާދޭސް ކޮށްފައިވެއެވެ. ރައްޔިތުންގެ ފައިސާއިން ނަހަމަ ގޮތުގައި ރިޔާޒުއަށް ކްރެޑިޓް އުސޫލުން ތެޔޮ ގަންނަށް މިލިއަނުން ފައިސާ ލިބޭގޮތަށް މައުމޫނު ހެދިއެވެ. ނަމަވެސް، ތެޔޮ ވިއްކުމަށްފަހު އެސްޓީއޯއަށް ރިޔާޒު ދައްކަން ޖެހޭ ދެއްކުމަށް ރިޔާޒުއާއި އިހްމާލު ވަމުންނެވެ. ރައީސް ނަޝީދުގެ ވެރިކަމުގައި އެފައިސާ ހޯދުމަށްޓަކައި އެސްޓީއޯއިން ޝަރީއަތަށް ދިޔައެވެ. އެދުވަސްވަރު ރިޔާޒު އެސްޓީއޯ ތެރޭގައި އުޅޭ ބަޔަކަށް ފައިސާ ދީގެން އޭތާގެ ތެރޭގައި ހުރި ބައެއް ލިޔެކިޔުންތައް ވަނީ ނައްތާލާފައެވެ.\nރައީސް ނަޝީދަކީ ދުޝްމަނެއްގެ ގޮތުގައި ރިޔާޒު ދެކެނީ އެ ޝަރީއަތުގެ ސަބަބުން އޭނާ ދައްކަން ޖެހޭ މިލިއަން ރުފިޔާ ދައްކަން ޖެހިދާނެ ތީއެވެ. ޖާހިލުކަމާއި މަކަރުވެރިކަމުން ފުރިފައިވާ ރިޔާޒު ރައީޝް ނަޝީދުގެ ވެރިކަން ވައްޓާލުމަށް ކުރި ބުރަ މަސައްކަތްތަކުގެ ފަހަތުގައި ފޮރުވިފައިވާ ސިއްރަކީވެސް އޭނާ ނަގާފައިވާ ރައްޔިތުންގެ ފައިސާ އަނބުރާ ދައްކަން ނުޖެހޭ ގޮތް ހެދުމެވެ. ވެރިކަން ވައްޓާލުމަށްފަހު އެ މައްސަލަ ކޯޓުން ނެގުމަށް އެސްޓީއޯއަށް ވަރަށް ބޮޑަށް އޭނާ ޕްރެޝަރ ކޮށްފައިވެއެވެ. އަދި ވަހީދުވަނީ އެސްޓީއަށް އެކަން ރިޔާޒު އަށް ހަމަޖައްސައި ދިނުމަށްވެސް އެދިފައެވެ. މި ފައިސާ ނުދެއްކުމަށް ރިޔާޒު ކުރާ މަސައްކަތުގައި އެންމެ ބޮޑަށް އޭނާއަށް އެހީތެރީވާ އެއް ފަރާތަކީ ގާސިމް އިބްރާހިމްއެވެ. ރިޔާޒު ދަނީ ގާސިމާއެކު ގާތް ގުޅުމެއް ބާއްވަމުންނެވެ. އެސްޓީއޯގެ ޗެއަރމަނަކަށް މިހާރު ހުރީ ގާސިމްގެ ބޯއީ އެއް ކަމުގައިވާ އަބްދުﷲ ފާއިޒު އެވެ. މި ފާއިޒު މެދުވެރިކޮށް އެސްޓީއޯގެ މެނޭޖިންގ ޑިރެކްޓަރ ޝާހިދު އަލީގެ އެހީތެރިކަމާއެކު ރިޔާޒުގެ މައްސަލަ އޮއްބާލެވޭތޯ ގާސިމް ވަރަށް ބޮޑަށް މަސައްކަތް ކުރެއެވެ. އެއްފަހަރު އެމައްސަލަ ޝަރީއަތުން ނެގުމަށް ޝާހިދު އަލީ ސިޓީއެއް ވެސް ފޮނުވިއެވެ. ނަމަވެސް މީޑިއާގައި އެވާހަލަ މާބޮޑަށް ލިޔުމުން އޭނާ ބުނެފައިވަނީ އެއީ އޮޅުމަކުން ވި ކަމެއް ކަމަށެވެ.\nމިއަދު މިޝަރީއަތުގެ އަޑުއެހުމެއް ބޭއްވުމަށް ކޯޓުން އެޖެންޑާ ކުރުމުން މި މައްސަލަ ކުރިއެކޭ އެއްގޮތަށް ކުރިއަށް ގެންދާކަން ހާމަވެއެވެ. އެސްޓީއޯގެ ވެރިން މިކަން ރަނގަޅު ނިޔަތުގައި ކުރާނަމަ ސާބަސް ދޭން ޖެހެއެވެ. ރައްޔިތުންގެ އެތަކެއް މިލިއަން ރުފިޔާ އަނބުރާ ހޯދުމަކީ އެމީހުންގެ ބޮލުގައި އެޅިފައިވާ ބޮޑު ޒިންމާއެކެވެ. ނަމަވެސް، ބައެއް ފަރާތްތަކުން ދެކޭގޮތުގައި މި ޝަރީއަތް ކާމިޔާބު ކުރުމަށް މާބޮޑު އަހައްމިއްޔަތު ކަމެއް ނުދޭނެއެވެ. އަދި، ހެއްކިތަކާއި ލިޔެކިއުންތައް ހާޒިރު ނުކުރެވި ދޯދިޔާ ގޮތަކަށް މިމައްސަލަ ނިމޭނީ ރިޔާޒު ރަޝީދު ބޭނުންވާ ގޮތަކަށް ކަމަށްވެސް ބައެއް ފަރާތްތަކުން ދެކެއެވެ.\nޤާނޫނު ކުރިމަތީގައި އަދި ފުރުސަތުތައް ލިބިދިނުމުގައި ހުރިހާ ރައްޔިތުން ހަމަހަމަ ކަމަށް ޤާނޫނު އަސާސީގައި ބުނެފައި ވާއިރު ރިޔާޒު ރަޝީދު ވިޔަފާރި ކުރުމަށް ދައުލަތުގެ ހަޒާނާގައި ހުރި ރައްޔިތުންގެ ފައިސާއިން ހަރަދު ކުރެވެން ޖެހޭ ސަބަބެއް ނެތެވެ. އަދި ޖާހިލު ކަމާއި ނުލަފާކަން ދައްކައި ރައްޔިތުންގެ އެފައިސާ އަނބުރާ ނުދެއްކުމަށް ރިޔާޒު ކުރާ މަސައްކަތަކީ އޭނާ ރައްޔިތުންގެ މަޖްލީހުގެ މެމްބަރެއްގެ ހައިސިއްޔަތުން ލަދު ގަންނަންޖެހޭ ވަރުގެ ކަމެކެވެ. ރައްޔިތުންގެ ފައިސާއިން ވައްކަން ކުރާ ވަގަކު ރައްޔިތުންގެ ހައްޤޭ ކިޔައިގެން ވާހަކަ ދެއްކުން ތާހިރެއް ނުވާނެއެވެ. އަދި، ދީނުގައި އަންގަވާފައިވާ ނަހީ ކަންތައްތައް ކުރާ މީހަކު އިސްލާމް ދީނޭ ކިޔައިގެން ވާހަކަ ދެއްކުންވެސް ތާހިރެއް ނުވާނެއެވެ.\nޖާބިރު އާއި ޤައުމީ ޕާޓީ އިން އެސްޓީއޯ ދަވާލަނީ!0ކިޔުންތެރިންގެ ޚިޔާލު\tދެރިޔަ Reply\nJune 27, 2012 at 7:44 pm\tމިދެން ކޮން ރުނޑިއެއް ރައްޔިތުންނޭ ކިޔާފަ މާ ފުއްޕާފަ އުޅެން. ތިއުޅެނީ ރައްޔިތުން ނުކުމެ ހަންދަމާލާތޯތަ!\nލަނޑުޖެހި ފަރާތް Reply\nJune 27, 2012 at 2:04 pm\tރިޔާޒް މެން ނަކަށް ފުޓްބޯޅަ މެޗެއް އިންސާފްކޮށް ނުދެވޭ އެއީ ރިޔާޒް ގެ ރޮގަކީ ރެފްރީރޮގު އޭގެންވެސް ފެނިގެން ދިޔައީ ޓީމަކުން ޖެހިލަނޑު އޯކޭކަމަށް ދައްކާފަ ފަހުން މިބުނަނީ ލަނޑެއް ނޫނޭ މިއީ ރެފްރީން ގެވެސް އެންމެ ނާގާބިލް މީހުންގެ ކިބައިން ފެންނަ ކަންތަށް .ރެފްރީކަންތަކުން ވެސް ވީ ފެއިލް ރައްޔިތުންގެ މަޖިލީހުންވެސް މިކަލޭގެ ފެއިލްވީ ވިއްކަން ފެށި ތެލުންވެސް ނުވިއްކެނީސް މިކަލޭގެ ވި ފެއިލް ހަމަ ޔަޤީނުން ވެސް ކޯޓަށް ތެލުގެ މައްސަލާގައި ހާޝިރުނުވިޔަސް ރިޔާޒްރަޝީދު (ބާޤީ ތެޔޮބެ ) ދެން އެންމެހަވަހަކަށް އަންނަ ސަރުކާރުން ވަގުކަލޭގެ ބިޑިއަޅުވާގެން ދާމާކޫއްތާފަ ގެންދާނެ އެއީ ހަމަ ޔަޤީންކަމެއް އެދުވަހުން ފިލަން ވަންނާނި ކޮންތާކަށް ހަކީމް Reply\nJune 27, 2012 at 11:31 am\tތެޔޮވަގު ވަރައްގުޅޭނަމެއް ކޮރު ތޮނަ/ Reply\nJune 27, 2012 at 8:31 am\tމީ ހާދަ ފުއްޕާ ޅާއެއް……..މިބަޅު މިހިރީ ބޮއެގެން…ބޮޑު ވަގު.\nJune 26, 2012 at 4:29 pm\tމިނޫސްމައްށޫރުކުރުމައް އެތަންމިތާއިސްތިހާރުކުރުމައްދަންނަވަން\nފުވައްމުލަކު ބޯއި Reply\nJune 26, 2012 at 2:42 pm\tއޭ ތެޔޮވަގާ ކަލޭ ފުރަތަމަ ދަރަނި އަދާކޮއްބަލަ ރައްޔިތުނގެ\nލާރި ބަނޑު ނައަޅާ ވީ ލަވް އަންނި Reply\nJune 26, 2012 at 1:50 pm\tކޮން ބަލާއެއް.. އަނެއް ފަހަރުވެސް މިކަލޭގެ ގޮނޑިއަށް ހޮވަންވީ.. އެ ހޮވީނު ލޮލީ ވެސް، ކޮންމެވެސް މަދަނީ ފޯކެކޭ ކިޔައިގެން\nJune 26, 2012 at 1:16 pm\tއޭ މިހިރަ ފެންނަ ވަގު ތެޔޮ ރިޔާބެއެވެ، ތިބާގެހުރި ނުލަފާކަން އަހަރެމެނަށް ދެން އިތުރަށް ދައްކަން ނަހަދާށެވެ، ތިޔަ ނުލަފާކަން މަޑިފުށީ މީހުނަށް ދައްކާށެވެ، ތިހެން ފުއްޕަން ހުއްޓާ ދައުރު މިޔޮށް ހަމަވަނީއެވެ، ދެން އިތުރަށް ތިގޮޑި ތިބާޔަށް ނުދިނުމަށް ވިލުފުށީ މީހުން އެތިބީ ހުވާކޮށްގެނެވެ، ވިލުފުށީ މީހުންގެ ރުހުން ނެތި ތިގޮޑި ތިބާޔަށް ހުވަފެނުގަވެސް ނުފެންނާނެކަން ޔަގީނެވެ، އެހިސާބުން ހަތަރެސްކަން ހަމަވީއެވެ، އެއިރަށް ތިބާ ފަހަތުގަ މިހާރު ތިއެބުރޭ މީސްތަކުން ނޭބުރޭނެކަން ކަށަވަރެވެ، މިހާރުވެސް އެބައިމީހުން ތިބާ ހައްދައިގެން އެއުޅެނީކީ ތިބާޔަށް މާ މޮޅު ވާހަކަތަކެއް ދެއްކޭތީީކީނޫނެވެ އަދި ތިބާގެ އަގެއް ހުރެގެނެއްވެސް ނޫނެވެ، ހަމަ އެކަނި ތިބާގެ ގޮޑިގަޑުގެ ބޭނުމުގައެވެ، އޭ މިހިރަފެންނަ ގަމާރާއެވެ، ހީކުރަނީ އެއްޗެއް އެގޭކަމަށް ހެއްޔެވެ، ހަމަ އެކައްޗެއްވެސް ނޭގެއެވެ، މާދަމާ ކާޅު ވަހީދުއާއި އެންގުރީ ޖަމީލު ތިބާ ނަގާ ހޫރާލީމަ އައިސް ޖެހޭނީ ހަމަ އަހަރެމެން ފައި ބުޑަށެވެ، އެއިރުގަ އިބާޔަށް އެހީވާކަށް ނާޒިމް ސަރ ވެސް ނުހުންނާނެއެވެ، އަހާ ހަދާންނެތީ… ޖުލައިގެފަހުން ޖަލަށް ކަޑާލާ ގްރޫޕްގަ ތިޔަ ވަގުވެސް ހުންނާނެދޯ….ސަޅި ބޮޅެއް…..\nJune 26, 2012 at 4:55 am\tރާނީ ބުނި ކަލޭގެ ދަރަނި ދައްކަދީފާނަމޯ!……….މަތިމަސް ކުމާރު ތެޔޮ ރާނީ\nJune 26, 2012 at 5:39 am\tރިޔާސްރަސީދަށް ބުނުލަންލަން އޮތީ މިސަރުކާރު ނިމޭހިރުވެސް ކަލޭގެ ތި ވަގު ތެޔޮ ކުންފުނި މައްސަލަ އޮންނާނީ ތިގޮތަށް ސޭ ތިއެން ތިއއްބާ އަނެއް ސަރުކާރުން ވަގުރިޔާޒް ތެޔޮރިޔާޒް ލާނީ ޖަލަށް ތީއީ ބޮޑު ބާޤީއެއް އޯކޭ\nJune 26, 2012 at 5:40 am\tރިޔާސްރަސީދަށް ބުނުލަންލަން އޮތީ މިސަރުކާރު ނިމޭހިރުވެސް ކަލޭގެ ތި ވަގު ތެޔޮ ކުންފުނި މައްސަލަ އޮންނާނީ ތިގޮތަށް ސޭ ތިއެން ތިއއްބާ އަނެއް ސަރުކާރުން ވަގުރިޔާޒް ތެޔޮރިޔާޒް ލާނީ ޖަލަށް ތީއީ ބޮޑު ބާޤީއެއް އޯކޭ\nޓީބް ބޤ Reply\nJune 26, 2012 at 6:27 am\tރިޔާސް ރަސީދު ދާންވީ ކަންޏެއްޔަށް އޭރުން ތެޔޮވިއްކާގެން އުޅެވޭނެ އަލީ Reply\nJune 26, 2012 at 7:19 am\tއިއްޔެގަނިކުމެގެންއުޅުނުމުނާފިގު ސައިތާނީތުނބުޅިލީތިންވަގުކޮބާތަމިޔަދުއެކައްޗެކޭވެސްނުބުނެރައްޔިތުންގެލާރިބޭނުންގޮތަކައްތަޅަމުންރެޔަކުއަންހެނެއްތަޅަމުންދުވެނަގާއިރުގައަނގަފުޅާއަރުވާފަމިކަހަލަހައިވާނީމެންބަރުންނާދޭތެރޭކީއްވެތައެއްޗެކޭބުނަންޖެހިލުންވަނީ ރޯދަމަހުވެސްއައްޔިތުންމިތިބީހާލުގަކަންނުވިސްނޭތަ ކަރަންޓާފެނާމިދިޔަތިންމަހުމިހިރަދަނީ ދުނިޔޭގެއެއްވެސްގައުމެއްގަބޮޑުނުވާވަރައްބޮޑުކޮއްފަ ކަލޭމެންރައްޔިތުންގެލާރިބަނޑުފުޅުއަޅުއްވާލެއްގިނަކަމުންމިހެންވާންމިޔަދުމިޖެހުނީ ގޮރުހެނޑީމަގޮރުވަސްނުދުވާޅަކުއްޖަކުމާމޮޅުއިގުތިސާދީވެރިޔަކައްހެދިގެންއަރާއެހުރީވާނުވާނޭނގިފަ ރޭގަނޑުހަތަރުދަމުރާބޮއެގެންއަމަލުގަހުންނަބުރާންޗަކައް ކޮންއިގުތިސާދެއްއެނގޭނީ ގާސިމާއެކުސަންއައިލެންޑައްގޮސްއެއްޖިންސުންގުޅުންހިންގުމާއިމިކަހަލަނުބާފާހިސްއަމަލުހިންގާ ބާގީވަހީދާ ބޮނަކުވާސަހީމާ ފަހަރިތެޅިއިމުރާނާ އިބިލީސްހުސޭނާ މަދަނީއިއްތިހާދުގެލޯއަވަރުކަލޭގެޔާމިބުނިހުރިހާ ބަޔަކީއިންސާނުންގެސިފާގަތިބި އިސްލާމުންނައްހެދިގެންތިބި ފައްކާކާފަރުން މިމީހުންމިރިސޯޓައްއަހަރުމެންގެކުރިމަތީގަކުރާކަންތަކުގެތެރޭގަ އެކަކުގެފިރިހެންހަށީގައަނެކަކުހިފުން ރާބުއިން އޫރުމަސްކެއުން ގުރޫޕްސެކްސް ހެދުން މިބުނިނުބާކަންތައްކުރަމުންއެދުވަނީއެމީހުންބޭނުންވާތީ ރާވެސްއެތެރެކުރުން ހުއްދަ އޫރުމަސްވެސްހުއްދަ ކުރީގަރައްޔިތުންނައްމިމީހުންނަކީމާބޮޑެތިއިލްމުވެރިންތަކެއްކަމައްހެދެންވެގެންމިކަންތައްހުއްޓަންގޮވީ ނިކަންދެކިބަލަ މިއިބިލީސްތަކުގެރޭވުން\nJune 26, 2012 at 4:26 am\tމިސްކިތުފަންޑު ރައިޒް ކުރަން އުޅުނު ފަހަރީ ޝަހީމް ކޮބާ!!!!!!ވީޓީވީ،ޓީވީއެމް އިން ތެލެޓޯންއެއް ބާއްވައިގެން ނަމަވެސް މިފައިސާ ހޯދޭތޯބަލާ!!!ތަސްމީނަކަސް ރިޔާޒަކަސް ޔާމީނަކަސް މިއެންމެން ރައްޔިތުންނަށް މާހެޔޮ އެދޭ ބަޔަކަށް ވެން ރައްޔިތުންގެ ބޮލުގައި ބޯތަށިއަޅުވަންއުޅުމަށްވުރެ މާރަގަޅުވީސް މިދަރަނި އަދާކޮށްފައި ދެން ރައްޔިތުންނޭކިއުން..\nJune 25, 2012 at 10:29 pm\tރައްޔިތުން މަޖްލިސް މެމްބަރުންގައި ގައި ހުންނަން ޖެހޭ ޝަރުޓު ތަކުގެ ތެރޭގައި ސާބިތު ދަރަންނެއް ނުވަތަ އެނޫންވެސް ގޮތަކުން މީހަކަށް ދަރާ އޮންނަން ނުޖެހޭގޮތަށް އޮވެއެވެ. މިރިޔާޒު ރަޝީދު މިއުޅެނީ ރައްޔިތުންގެ ހިއްސާ އޮންނަ ގައުމީ ކުންފުންނަކަށް އޮށް ދަަރަނި ތަކެއް ނުދީހިފަހައްޓައިގެންނެވެ. މިލާރި ހޯދަން ރައްޔިތުން ނުކުންނަން އެބަޖެހެއެވެ. މުސްތަފާ ބޭރުބަޔަކަށް ދަރާއޮށް އެއްޗެއް ނުދީގެން މަޖްލިސް ގޮޑި ގެއްކެން ޖެހޭނަމަ މީނަގެ ގޮނޑި އެއަށްވުރެ ކުރިންގެއްލެންވަނެއެވެ. މިމައްސަލައަކީ މީނައާއި މަޖްލިސްގައި ސުވާލުކުރެވެން ވެސް ޖެހޭ މައްސަލައެކެވެ. އެއީ މަޖްލިސް ގެ މެމްބަރެއްގޮތުން މިދައްކާނީ ހާދަހާ ވިޔާނުދާ މިސާލުތަކެކެވެ. ަަޯވޯޓް ފޮ އަންނި Reply\nJune 25, 2012 at 10:04 pm\tރިޔާޒް މެންނަ ހީވަނީ ދޯ މިލިިއަނެންހެން!!!!\nހޭ އަރުވާލާނަން ބަކަރި!!!!!!!!\nJune 25, 2012 at 8:06 pm\tއޭ އިނގިރޭސި ރާނީ ކަލޭނުފެނިގެން އެބައުޅޭ އަދި ސަލާންވެސް ބުނި


SunOnline: Hiyaanaaiy hingee Yaameen ge verikamuga ey kiyai rekeveykah neiy: Eva\nހިޔާނާތް ހިނގީ ޔާމީނުގެ ވެރިކަމުގައޭ ކިޔައި ރެކެވޭކަށް ނެތް: އީވާ\nޝަފްނާ ހުސައިން 23 Oct 2019, 14:58\nމަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ\nއެމްއެމްޕީއާރްސީގެ ހިޔާނާތަކީ ރައީސް އަބްދުﷲ ޔާމީންގެ ވެރިކަމުގައި ހިނގި ކަމެކޭ ކިޔައި، އެކަމުން ރެކެވެން ނެތް ކަމަށް މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވެއްޖެ އެވެ.\nއީވާ މިހެން ވިދާޅުވީ އެމްއެމްޕީއާރްސީގެ ވައްކަމާއި ހިޔާނާތާއި ކޮރަޕްޝަންގެ މައްސަލާގައި ޝާމިލްވާ ފަރާތްތަކުގެ ތެރޭގައި ދައުލަތުގެ ވަޒީރުންނާއި ކޯޓުތަކުގެ ފަނޑިޔާރުންނާއި އަދި ރައްޔިތުންގެ މަޖިލީހުގެ މެމްބަރުންނާއި އަދި ވެސް އެނޫން އެތައް ބައިވަރު ފަރާތްތަކެއް ހިމެނޭ ކަމަށް ޕްރޮސެކިއުޓާ ޖެނެރަލް އާއިޝަތު ބިޝާމް ވިދާޅުވުމާ ގުޅިގެންނެވެ.\nއެމްއެމްޕީއާރްސީގެ ބޮޑު ހިޔާނާތުގައި ޝާމިލުވާ މީހުންގެ ނަންތަކާއި ގޮތް ނޭނގޭ މަރުތަކާއި ގެއްލުވާލާފައިވާ މީހުންގެ މައްސަލަތަކުގައި ޝާމިލުވާ މީހުންގެ ނަންތައް ހާމަކޮށް ފިޔަވަޅު އަޅަން ގޮވާލައި ރައްޔިތުންގެ މަޖިލީހަށް މިއަދު ހުށަހެޅި ކުއްލި މައްސަލައަށް ބަހުސް ކުރައްވަމުން އީވާ ވިދާޅުވީ ހިޔާނާތުގެ ފައިސާ ލިބުނު މީހުން މިއަދު ދައުލަތުގެ ތެރޭގައި ތިބިކަމަށް ޕީޖީ ވިދާޅުވުމުން، އެއީ ނުވާ ކަމެއް ކަމަށް ނިންމައިގެން ނުތިބެވޭނެ ކަމަށެވެ.\n"މިއީ ޔާމީނުގެ ވެރިކަމުގައި ހިނގި ކަމެކޭ ކިޔާފަކާ ޔާމީނާ ދިމާލަށް އެކަނި އަތްދިއްކޮށްފައި، ޔާމީނުގެ ވަޒީރުންނޭ ޔާމީނުގެ ރައްޔިތުންގެ މަޖިލިސް މެމްބަރުންނޭ ޔާމީނު އިރުގައޭ ކިޔާފަކާ އަޅުގަނޑުމެންނަށް މިކަމަކުން ރެކެވޭކަށް ނެތް،" އީވާ ވިދާޅުވި އެވެ.\nއީވާ ވިދާޅުވީ އޭރު އެ ހިޔާނާތުގެ ޖެހުނު މީހުންގެ މައްސަލަ ބަލަން ޖެހޭނެ ކަމަށާއި އަދި މިއަދު ދައުލަތުގެ އެއްވެސް މަގާމެއްގައި އެ ހިޔާނާތުން ފައިދާވި މީހަކު ހުރި ނަމަ، އެކަން ތަހުގީގުކޮށް ހާމަކުރުމަކީ މަޖިލީހުގެ ޒިންމާއެއް ކަމަށެވެ.\nޕީޖީ ކޮމިޓީގައި ވިދާޅުވި ނަންތައް ހާމަވާން ޖެހޭ ކަމަށާއި މިއަދު ވެރިކަމުގައި ތިބުމުން، ނުވަތަ ކޯލިޝަން ސަރުކާރަކަށް ވީތީ އެމީހުންގެ މައްސަލަ ނުބަލައި، ނުހިނގާ ކަމަކަށް ހަދައިގެން ނުތިބެވޭނެ ކަމަށް އީވާ ވަނީ ވިދާޅުވެފަ އެވެ.\n"މިއަދުގެ ސަރުކާރުގެ ތެރޭގައި އެ ހިޔާނާތުގައި ޖެހިފައި ތިބި މީހުންތަކާ ނުވަތަ ގޮތް ނޭނގޭ މަރުތަކުގައި އަތެއް ދިއްކޮށްލާފައި ހުރި މީހަކު ވެސް މިއަދުގެ ދައުލަތުގެ އެއްވެސް ވަޒީފާއެއްގައި ތިބިއްޔާ އެ ކަންކަން ހާމަކޮށް އިންސާފުގެ ކުރިމައްޗަށް ގެނައުމަކީ އަޅުގަނޑުމެންގެ ކަމެއް. އަޅުގަނޑުގެ ރައްޓެއްސެއްގެ، އޭނަގެ ރައްޓެއްސެއް، މީނަގެ ރައްޓެއްސެއް، އަޅުގަނޑުގެ ޕާޓީ އޭނާގެ ޕާޓީ، އަޅުގަނޑުގެ ކޯލިޝަން، އެހެން ކިޔައިގެނެއް ތިބެވޭކަށް ނެތް." އީވާ ވިދާޅުވި އެވެ.\nއީވާ ވިދާޅުވީ ހިޔާނާތާއި މަރުތައް ބަލަން ވަކި ދެ ރިޔާސީ ކޮމިޝަނެއް އުފައްދަން ޖެހުނީ، އެކަންކަމުގައި ދައުލަތުގެ އަތެއް ވާތީ ކަމަށެވެ. އެފަދަ މައްސަލަތައް ނުބެލިއްޖެ ނަމަ، ދެން އަންނަ ސަރުކާރަކުން ވެސް އިންސާފު ލިބޭނެ ކަމާމެދު ރައްޔިތުންގެ އިތުބާރު ނޯންނާނެކަން އީވާ ފާހަގަކުރެއްވި އެވެ.\n"އަޅުގަނޑުމެންގެ މަސައްކަތަކީ ހާމަކުރުން. އެއީ އިއްޔެގެ ސަރުކާރެއް، މިއަދުގެ ސަރުކާރެއް ބަލައިގެނެއް ނުވާނެ. ކޮން މަގާމެއްގައި ހުރި މީހެއްތޯ ބަލައިގެން ނުވާނެ. އިންސާފު ހޯދައިދިނުން އެއީ އަޅުގަނޑުމެން ވައުދުވީ ކަމަކީ." އީވާ ވިދާޅުވި އެވެ.\nކޯލިޝަނުން ބޭރުކޮށްލަންދެން ތިބޭނަން: ގާސިމް\n"އެހީދޭ ގައުމަކަށް އެއްޗެހި ކިޔުމަކީ ދަށުދަރަޖައިގެ ކަމެއް"


ދިނީ ޒަހަރު… 29 – Esfiya – Dhivehi Vaahaka Site\n- by Ushaali - 74- March 3, 2019\nކުލްޝޫމް އެދުނުގޮތަށް ޔަޒްދާންގެ މަރާއިބެހޭ ހުރިހާ ވާހަކައެއް އޭނާ ކުލްޝޫމަށް ކިޔާދިނެވެ. ކުލްޝޫމް ބާރު ހިނގުމުގައި ސިޑިން ފައިބައިގެން ބަދިގެއަށް ވަންނަން ދިޔައިރު ބޭރު ބަގީޗާ ކައިރީގައި ބަހައްޓާފައި ހުންނަ ޖޯލީގައި މާއިރާ ހެވިފައި ފޯނަށް ބަލަހައްޓައިގެން އިންދާ ފެނުނެވެ. އޭނާ ދިޔައީ މާއިރާއާއި ދިމާލަށެވެ. ފަހަތުން ޔަނާލް ދުވަމުން އައީ ކުލްޝޫމް ހުއްޓުވާށެވެ. ކާމިޔާބީގެ އެހާ ކައިރިއަށް އާދެވިފައި ވަނިކޮށް ހެދޭ އެންމެ ކުށެއްގެ ސަބަބުން ހުރިހާ ރޭވުމެއް ފެނަށްދާކަށް އޭނާ ބޭނުމެއްނުވެއެވެ.\n“މާއިރާ!!!!” ކުލްޝޫމް އަޑަށް ބާރުލާފައި މާއިރާއަށް ގޮވާލިއެވެ. ސިހުނުވަރުން މާއިރާގެ އަތުން ފޯނު ދޫވިއެވެ. މާއިރާއަށް އެއްޗެއް ނުބުނެވިގެން އުޅެނިކޮށް ކުލްޝޫމް އަތްތިލައިގެ ހޫނު ހަމަލާ މާއިރާގެ ކަންފަތްފިލާ މައްޗަށް އަރައިގެން ދިޔައެވެ. ފަހަތުގައި ހުރި ޔަނާލަށް އަނގަމަތީގައި އަތް އެޅުނެވެ.\n“މަންމާ” އަޑު ހަރުކޮށް ޔަނާލަށް ގޮވާލެވުނެވެ. ޝޮކް ލިބިފައި ހުރި މާއިރާއަށް އިތުރަށް އެ ޝޮކްގެ ތެރެއަށް ގަންބާލީ ޔަނާލް ކުލްޝޫމަށް މަންމާއޭ ކިޔާފައި ގޮވާލުމުންނެވެ. އެ އަޑުން އޭނާ ސިހުނެވެ.\n“ތަދުވިތަ؟ ސޮރީ ވަރަށް ބޮޑަށް. އަސްލު ނޭނގުނީ ވީނުވީއެއް. މާއިރާއަށް ވެސް އިނގޭނެ މިދުވަސްވަރަކީ ރާއްޖޭގެ އެކި ހިސާބުތަކުގައި ޑެންގޫއާއި ޗިކަންގުންޔާ ބާރު ސްޕީޑުގައި ފެތުރެމުން އަންނަ ދުވަސްކޮޅެއްކަން. އަހަރެން މިތަނަށް އައިރު މާއިރާގެ ކޮލުގައި ތިން މަދިރި. ދުވާލުގެ މިކަހަލަ ވަގުތެއްގައި މިތާ އިންނައިރު މާއިރާވެސް ޖެހޭނެ ދޯ އެވަރު ވިސްނަން” މާއިރާގެ ކޮނޑުގައި ހިފަހައްޓާލައިގެން ހުރެ ކުލްޝޫމް ވާހަކަދައްކަމުން ދިޔައެވެ. މާއިރާއަށް ހަމަލާއެއް ދެވުމުން އޭނާގެ އެތެރެހަށީގައި އަނދަމުން ދިޔަ އަލިފާން ވަނީ ކޮންމެވެސް ވަރަކަށް ފިނިވެފައެވެ.\n“ކައިވެނީގެ ޔާރީޙް ހަމަޖެހުނީތަ؟” މާއިރާ ކޮށްލީ ކަމާއި ނުގުޅޭ ސުވާލެކެވެ. ވާނީވެސް އެހެންތާއެވެ. ކުރިމަތީގައި ޔަނާލް ހުރިއިރު ދާދި ދެންމެއަކު ޔަނާލް ކުލްޝޫމަށް ގޮވީ މަންމާއޭ ކިޔާފައެވެ.\n“ޔާނާ ބޭނުމީ އަދި ތަންކޮޅެއް ފަސްކޮށްލަން. އެކުދިންގެ ދިރިއުޅުމަށް މަށެއް ފާޑެއް ނުކިޔަން. އެހެންނޫނަސް އަހަރެން ޔާނާ ކައިރީގައި ބުނެފިން ކޮންމެހެން ދައްތަ ކިޔުމުގެ ބޭނުމެއްނެތޭ. މަންމަ ކިޔާށޭ… މުސްތަގުބަލުގަ މަގޭ ދަރިއެއްވިއްޔާ ޔާނާވެސް އެއީ” ކުލްޝޫމް ވާހަކަދެއްކިއެވެ.\n“އެކަމަކު މަދިރިއެއް އިނަސް ހާދަ ބާރަކަށޭ ތިޖެހީ. ވަރަށް ތަދުވެސް ވެއްޖެ. އަހަރެން ހީކުރީ އަނެއްކާ……” މާއިރާއަށް ޖުމްލަ ފުރިހަމަ ނުކުރެވުނެވެ.\n“ކަމެއް ފަޅާއެރީކަމަށް ދޯ…. ހެހެހެ…. ފަޅާއަރާވަރުގެ ކަމެއް މާއިރާއަށް ކޮށްފަ ނެތިއްޔާ ކޮންކަމަކާއި ވިސްނަނީ….” ކުލްޝޫމް ބުނެލިއެވެ. މާއިރާ ހީލިއެވެ. އޭނާ ހަމަޖެހިލެވޭތޯ މަސައްކަތް ކުރިއެވެ. ކުލްޝޫމް ކަންތައް ކުރި ގޮތުން ދުރުގައި ހުރި ޔަނާލް ހުރީ ހެވިފައެވެ.\nރޭގަނޑު ދަންބައި ފަހަނައަޅާ ދިޔައިރު މާއިރާ ހުރީ ސިޓިންގްރޫމުގައި ދެކޮޅަށް ހިނގާލަ ހިނގާލައެވެ. އިރުކޮޅަކާއި އަތުކުރީ އޮތް ގަޑިއަށް ބަލާލައެވެ. ފޯނުން ނަންބަރަކަށް ގުޅާލައެވެ. ކަންބޮޑުވެފައި ސޯފާގައި އިށިންތަނާ ސިޓިންގްރޫމް ދޮރު ހުޅުވާލާފައި ޒާކިން ވަނެވެ. ދެފަރާތަށް އެއްލެމުން ޒާކިން އަންނަތަން ފެނުމުން ހައިރާންކަމާއެކު މާއިރާއަށް ކޮޅަށް ތެދުވެވުނެވެ.\n“ޒާކް….” އޭނާއާއި ދިމާލަށް ވެއްޓެން އައި ޒާކިންގެ ހަށިގަނޑުގައި މާއިރާއަށް ހިފުނީ ކިރިޔާއެވެ. އޭނާ ޒާކިންގެ އަތުލަފި ކޮށްލައިގެން ގޮސް ކޮޓަރިއަށް ވެއްދިއެވެ. އެނދުގައި ބޭއްވުމަށްފަހު ޒާކިން ލައިގެން އޮތް އަޅި ކުލައިގެ ގަމީހުގެ ގޮށްތައް ނައްޓާލިއެވެ. މޫނުމަތީގައި ފެންފޮދެއް ހާކާލުމުންވެސް ޒާކިންއަށް ހޭވެރިކަމެއް ނައެވެ.\n“ރާ ބުއީތަ…….؟” މާއިރާއަށް އަހާލެވުނެވެ. ނަމަވެސް ޒާކިން އޮތީ ޖަވާބުދެވޭ ވަރަށް ވުރެ މާބޮޑުވަރު ވެފައެވެ. އެންމެފަހަށް އޭނާ ދިޔައީ އޮތް ގޮތަށް ޒާކިން ބާއްވާފައި ކޮޓަރި ލައިޓް އަލި ފަނޑުކޮށްލާފައެވެ. ވިސްނުމެއްގައި ހުރެ އޭނާ އަމިއްލަ ކޮޓަރިއާއި ދިމާލަށް ދަނިކޮށް ގާސިމްގެ ފޯންކޯލް އައެވެ. ވަގުތުން ވިސްނުމާއި ފިކުރުތައް ފިލާ ހިނިތުންވުމަކުން އޭނާގެ މޫނުމަތި އުޖާލާކޮށްލިއެވެ.\nއާކިން ނިދުމާއެކު އިފްނާ ތެދުވިއެވެ. އޭނާ މިހުރިހާ އިރު އިންތިޒާރު ކުރީ އާކިން ނިދާނެ ވަގުތަކަށެވެ. ފޯނު ހިފައިގެން މަޑުމަޑުން ކޮޓަރި ދޮރު ހުޅުވާލާފައި ނިކުތެވެ. ސިޓިންގްރޫމުގައި މީހަކު ނެތްކަން ޔަޤީންކުރުމަށްފަހު އޭނާ އަވަސް ފިޔަވަޅުތަކެއްގައި ސިޓިންގްރޫމް ދޮރުހުޅުވާލިއެވެ. އިރުކޮޅަކުން އިސްކޮޅުން ދިގު ފިރިހެން ކުއްޖެއް އަތުގައި ހިފައިގެން ވަނެވެ. އޭނާ ގެސްޓްރޫމަށް ވަދެ ދޮރު ލެއްޕިއެވެ.\n“އަހަރެން ހިއެއް ނުކުރަން އިފޫއާއި މިގޮތަށް ބައްދަލުވެދާނެ ކަމަކަށް” އެނދުގައި އިށީނދެ އިފްނާ އުނގަށްލަމުން ހޫދު ބުނެލިއެވެ.\n“ނޭނގެ ވީގޮތެއް. އެދުވަހު ރޫމަށް އަހަރެން ގެންގޮސްދިނީ އާކިން. ހިއެއް ނުކުރަން އަހަރެންވާނީ ހޫޑީގެ ކަސްޓަމަރަކަށް ކަން. އެދުވަހުގެ ފަހުން އައި ޑޯންޓް ނޯ….. ވަރަށް ކަމުދޭ ހޫޑީ…” އިފްނާ ވާހަކަދެއްކިއެވެ.\n“އިފޫ އަހަންނަށް ޕްރޮމިސްވެބަލަ އެހެން މީހަކާއެކު ސްލީޕް ނުކުރާނެކަމަށް. އާކިންއާއި އެކުގަ ވިޔަސް. އަހަރެން އިފޫ ގެއްލޭކަށް ބޭނުމެއްނޫން. އިފޫގެ އަހަރެން އެދޭ ހުރިހާ ކަމެއް އެބަހުރި….” އިފްނާގެ ދަތޮދޮޅީގައި ހިފާ އުފުލާލަމުން ހޫދު ވާހަކަދެއްކިއެވެ.\n“ޕްރޮމިސް….. ހޫޑޫ އިފޫއާއި މެރީކުރާނަންތަ…” އިފްނާ އަހާލިއެވެ.\n“ކުރާނަން. އެކަމަކު އަދި ތިއީ މީހެއްގެ އަންބެއްނު. އިފޫ އުޅެބަލަ އާކިން ކައިރިން ސަލާމަތްވޭތޯ” ހޫދު ބުނެލިއެވެ. އިފްނާ ބޯޖަހާލިއެވެ.\nފާހާނާ ދޮންނަން އުޅުމުގެ ތެރޭގައި ވެއްޓި އުނގަނޑަށް ލިބުނު އަނިޔާއަކަށް ދިވެހި ބޭހެއް ކުރުމަށް އެކުވެރިޔަކާއެކު ކުލްޝޫމް އަތޮޅުތެރެއަށް ފުރިއެވެ. އޭނާ ދިޔައީ ފައިޒަންއާއި ޔަނާލް ބެލުމަށް ހަވާލުކޮށްފައެވެ. ފައިޒަން ވަޒީފާގައި އުޅޭ ވަގުތުތަކުގައި ޔާޒް ގޮވައިގެން ގިނަ ވަގުތު ޔަނާލް އުޅެނީ އެކަންޏެވެ. އެކަމުގެ ފައިދާ ނަގަން މާއިރާއާއި އޭނާގެ ދަރިން ވިސްނިއެވެ. ޔަނާލަށް ރޭކާވެސް ނުލައެވެ. އެމީހުންގެ ޖެއްސުން މަދުވުމުން ޔަނާލް ހުންނަނީ ހަމަޖެހިލާފައެވެ. އޭނާ ބަދިގެއަށް ވަންނަނީ ހަމައެކަނި ޔާޒްއަށް ބޭނުންވާ ކެއްކުން ތައްޔާރުކުރުމަށް އެކަންޏެވެ. ފައިޒަން ބޭރުން އަންނަނީ އޭނާއަށް ކާއެއްޗެހި ހިފައިގެންނެވެ. އެކަމާއި މާއިރާ ހުންނަނީ ހިތްހަމަނުޖެހިފައެވެ. އޭނާ ބަދިގެއަށް ވަދެ ކައްކަން ޖެހޭތީއެވެ. ރަނގަޅަށް އެއްޗެއް ރޯފިލުވަން އޭނާއަށް ނޭނގޭތީއެވެ. އިފްނާގެ އެހީތެރިކަން ނުލިބޭތީއެވެ.\n“ކަލޭ މިހާރު ބަދިގެއަށް ނުވަންނަނީ މަށަށް ޖެއްސުމަށްދޯ…” ބަދިގޭގައި ޔާޒްއަށް ކާންދޭން ބަރަބޯކޮޅެއް މަށަށް ހުރި ޔަނާލަށް ވަދެގެން ދިޔަ މާއިރާ އަޑުލައިގަތެވެ.\n“މަ ކީތްކުރަންތަ ކަލެއަށް ޖެއްސުން ކުރަންވީ…؟ އެނޫނަސް އަހަރެން ކުރަން ވަރަށް މުހިންމު މަސައްކަތް އެބަހުރި…” ޔަނާލް ޖަވާބުދިނެވެ.\n“އެހެންވެއެއްނު ކަލޭ ކައްކަން މަސައްކަތަށް ފައިޒަން ލައްވާ ބޭރުން ކާއެއްޗެހި ގެނެސްގެން ކަނީ…. ކަންނެތްވިޔަސް ބޮޑުވަރު….” މާއިރާ ހިތުން އޭނާ ޔަނާލް ލަދުގަންނަވާލީއެވެ.\n“ހެހެހެ…. ވަޓް އަ ޖޯކް…. ބުނެބަލަ ތިމަންނައަށް ކައްކަން ނޭނގޭތީ މީރު އެއްޗެއް ކާހިނތުންނޭ މިއުޅެނީ…..” ޔަނާލް ހީލަމުން ބުނެލިއެވެ. ވަގުތުން މާއިރާގެ މޫނުމަތީގެ ކުލަވަރު ބަދަލުވިއެވެ.\n“ބަނބުކެޔޮ ބަތް ވަރަށް މީރު ދޯ…. މިރެއަށް ކައްކަދީފާނަން. އެކަމަކު ކަލޭ ޖެހޭނެ މަބުނާ ކަމެއްކުރަން…..” ޔަނާލް ވާހަކަދެއްކިއެވެ.\n“އައްޗީޑި… ކަލޭ ކެއްކީމަ ބަނބުކެޔޮ ބަތް ނުކެވިގެންތަ މަ މިއުޅެނީ….” މާއިރާ ދެރަވާން ބޭނުމެއް ނުވިއެވެ.\n“އޯކޭ… ދަނީ… ފައިއާއި އެއްކޮށް ލަންޗަށް ދާން މިދަނީ…” ޔާޒްގެ ބަތްކޮޅު ހިފައިގެން ނިކުންނަމުން ޔަނާލް ބުނެލިއެވެ.\n“އޭތް… މަ ކަލެއަށް ކީތްތަ….. ކީތްތަ ކޮށްދޭންވީ…” މާއިރާ ލަސްލަހުން އަހާލިއެވެ. ކޮންމެހެންވެސް އޭނާ ހުރީ ބަނބުކެޔޮ ބަތް ކާން ބޭނުންވެފައެވެ. ޔަނާލް ތުންފަތަށް ހިނިތުންވުމެއް ވެރިވިއެވެ.\n“އަހަރެންގެ ދެފައި ދަށަށް ވެއްޓިފަ އާދޭސްކުރަންވީ… އަވަސް…. އަވަސް….” މާއިރާއާއި ވީ ދިމާލަށް އެނބުރިލަމުން ޔަނާލް ބުނެލިއެވެ. ޔަނާލާއި ދިމާލަށް ފުންމައިގަތްއިރު މާއިރާ ހީވީ މިނިކާ ވަގެއްހެންނެވެ.\n“މޮޔަވޭ ކަލޭ…. ހުންނަ ގޮތްކުޑަކަން ދޯ. ބަލަ މަށަކީ ކާކު ކަމަށްތަ ހީކުރީ… މަށަކީ ކިގޭ ވެރިމީހާ ހާރޫންގެ ހަލާލު އަނބިމީހާ….” ދުމެއް ޖަހާފައި މާއިރާ ބަދިގެއިން ނިކުމެގެން ދިޔުމުން ޔަނާލް ކައިރިއަށް ހިނިއައެވެ. އެވީ އޭނާ ބޭނުންވީ ގޮތަށެވެ. އޭނާ ބޭނުންވީ މާއިރާ ރުޅިއަރުވާލާށެވެ.\nހުކުރު ދުވަހެވެ. ގަދަޔަށް ވައި ޖެހެމުން ދިޔައިރު ވާރޭ އޮށްސާލާނެ ވަކި ވަގުތެއް ނޭނގެއެވެ. މުޅި އުޑުމަތި ވަނީ ކަޅުކޮށްލާފައެވެ. ހަވީރު ވިއިރު ހީވަނީ ރޭގަނޑުވެފައި އޮތްހެންނެވެ. ފަޒާގައި ވަނީ ތެންފިނިކަމެއް ހިފާފައެވެ. ޔާޒްއާއި ޔަނާލާއި އެކުގައި ވަގުތު ހޭދަކުރަން ފައިޒަންގެ ހިތްއެދުނަސް އޭނާ މުހިންމު ބައްދަލުވުމަކަށް ދާންޖެހުނެވެ. އޭނާ ނުދާން ވަރަށް ބަހަނާ ދެއްކިއެވެ. ނުގޮސް ވާނެ އެއްވެސް ގޮތެއް ނެތެވެ. ކާރުގައި ފައިޒަން ނިކުތުމާއެކު ޔަނާލް ޔާޒް ގޮވައިގެން ކޮޓަރިއަށް ވަނެވެ. ކުޅޭ އެއްޗެހިތައް ކޮޓަރި ތެރެއަށް އޮށްސާލުމަށްފަހު ޔާޒް ދޫކޮށްލިއެވެ. އޭނާ ފާހާނާއަށް ވަނީ މަޣްރިބަށް ގޮވުމުން ނަމާދުކުރުމަށް ވުޟޫކުރާށެވެ.\nއޭނާ ނަމާދުކޮށް ނިމިގެން ސަލާން ދިން ވަގުތު މުޅި ގެއިން ކަރަންޓް ދިޔައެވެ. އިރުކޮޅެއްފަހުން ޔާޒް ރޯން ފެށިއެވެ. އަނދިރިވެފައި އޮތުމުން އެކުއްޖާ ބިރުގަތީ ކަންނޭނގެއެވެ. ޑްރެސިންގް ޓޭބަލްގެ ވަތްގަނޑު ހުޅުވާލުމަށްފަހު ނެގި އުއްބައްތި ރޯކޮށްލުމަށްފަހު ޔާޒް އަތްނުލެވޭ ހިސާބު ކަބަޑްމަތީގައި ބެހެއްޓިއެވެ. ޔަނާލް ހައިރާންވީ ކަރަންޓް ދިޔުމުން ކޮޓަރީގައި ހުންނަ އެމެޖެންސީ ލައިޓް ނުދިއްލުނީމައެވެ. ވަގުތުން އޭނާ ފައިޒަންއަށް ގުޅިއެވެ. ނަމަވެސް ޖަވާބެއް ނުދިނެވެ. ޔާޒް އަތަށް އޭނާގެ ފޯނުން ބޭބީ ރައިމްސް އަޅުވާފައި ފޯނު ދީފައި ދެވަނަ އުއްބައްތި ހިފައިގެން އޭނާ ކޮޓަރިން ބޭރަށް ނިކުތެވެ. އެގޭތެރޭގައި އުޅޭ އެހެން މީހަކު އޭނާއަށް އެހީނުވާނެކަން އެނގުމުން ވީގޮތެއް ބަލަން ސްޓޯރ ރޫމާއި ދިމާލަށް ދިޔައީ އޭނާ އެކަންޏެވެ. ކުއްލިއަކަށް ވީގޮތެއް އޭނާއަށް ނޭނގުނެވެ. އޭނާގެ މެދުހަށިން ބައްދާލިގޮތަށް މީހަކު އޭނާ އުފުލާލިއެވެ. އަނގައިން އަޑެއް ނިކުތަ ނުދިނުމަށް އެމީހަކު ހުރީ އޭނާގެ އަނގަމަތީގައި އަތް އަޅައިގެންނެވެ. އެންމެ ކައިރިން ޖެހުނު ކޮޓަރިއަށް ވަތްގޮތަށް އޭނާ ހޫރާލިއެވެ. މަޑު އެއްޗެއްގައި ޖެހުމުން އެއީ ގޮދަޑިއެއްކަން އޭނާއަށް އެނގުނެވެ. އަނދިރިކަން ވެރިވެފައިވާ ކޮޓަރި ތެރެއިން އަނދިރިގަނޑެއްހެން ހުރި މީހަކު ފެންނަހެން އޭނާއަށް ހީވިއެވެ. އަނދިރީގެ ތެރެއަށް ދޭލޯ ހޭނޭތޯ އޭނާ ދިޔައީ ދެލޯ ބޮޑުކޮށްގެން ދެފަރާތަށް ބަލަމުންނެވެ.\n“ކާކު…..؟ އަހަރެންނަށް އިނގޭ މިކަހަލަ ގޮތްކުޑަ ކަންތައްތައް ކުރާނީ ކަލޭމެންކަން. މިއަދު ތިއިން އެއްވެސް މީހަކު ސަލާމަތެއްނުވާނެ. އަހަރެންގެ ވެރި ރައްބު އަހަރެން ސަލާމަތްކުރާނެ….. އަހަރެން…….” ޔަނާލަށް ދައްކަމުންދިޔަ ވާހަކަ ފުރިހަމައެއް ނުކުރެވުނެވެ. އެމީހަކު އެނދުމައްޗަށް އަރާ ހަށިގަނޑުގައި އޮޅުލައިގަތެވެ. އަނދިރީގެ ތެރެއިން އޭނާ އެމީހަކު އޭނާއާއި ކައިރިވީކަން ނޭނގުނީއެވެ. އެމީހާ ދުރުކޮށްލަން އޭނާއަށްވީ އުނދަގު ކަމަކަށެވެ. ވަރުގަދަ ބިޔަ މީހެކެވެ.\n“މަން….މަންމާ…….” ހެއްދެވި ފާރަތާށް ފުރިހަމަ އިތުބާރާއި ޔަޤީންކަން އޮތަސް އެވަގުތުކޮޅު ބިރާއި ސިހުމުން އޭނާގެ ހަފަރާތުން ވަށާލިއެވެ. އޭނާއަށް ކުލްޝޫމަށް ގޮވެމުން ދިޔައީ އެހެންވެއެވެ. އިސާހިތަކު އޭނާގެ ކަޅު ހެދުމާއި މޫނުގައި އަޅާފައި އޮތް ފޮތިކޮޅު ހަށިގަނޑާއި ވަކިވިއެވެ. އެމީހާގެ ކިބައިން ސަލާމަތްވުމަށް އޭނާ ދިޔައީ ކުރެވެން ހުރި ހުރިހާ މަސައްކަތެއް ކުރަމުންނެވެ. ރޮމުން ގިސްލަމުންނެވެ. އަބަދުވެސް އޭނާއަކީ އެތެރެއިން ޓީޝާޓާއި ހަރުވާޅު ލައިގެން އުޅޭ މީހަކަށް ވާތީ ކޮޓަރި ތެރޭގައި އޭނާ ރޭޕްކުރަން އުޅުނު މިހާއަށް އެކަން ކާމިޔާބު ކުރަން ފަސޭހަނުވިއެވެ. އޭނާ އެމީހާގެ އަތުން ވީއްލިގަނެގެން އެނދުން ފުންމާލިއެވެ. އެނދުކައިރީގައި ހުރި ކުޑަ ގޮނޑިއެއްގައި އަޅައިގަނެފައި ޔަނާލް ވެއްޓި ކަބަޑުގެ އަރިމަތީ ކަނުގައި ނިތްކުރި ޖެހުނެވެ. އެވަގުތު އޭނާގެ ކަރު ތެރެއިން ނިކުތީ ވޭނީ އަޑެކެވެ. ނަމަވެސް އޭނާ އަމިއްލަ ނަފްސު ކޮންޓްރޯލް ކުރަމުން އަނގަމަތީގައި އަމިއްލައަށް އަތް އެޅިއެވެ. އެތެރޭގައި ހުރި މީހާ އަނދިރީގެ ތެރެއިން ޔަނާލް ގެއްލުނެވެ. އޭނާ ހުއްޓިގެން ހުރީ ހިމޭންކަން ވެފައިވާ ކޮޓަރި ތެރެއިން ޔަނާލް ނޭވާލާ އަޑު ނަމަވެސް އިވޭތޯއެވެ. ނަމަވެސް އަލަމާރިއެއް ކަހަލަ އެއްޗެއް ފަހަތުގައި ޔަނާލް ހުރީ ދެއަތުން އަނގަމަތީގައި ބާރަށް އަތް އަޅައިގެންނެވެ. އޭނާއަށް މާނޭވާ ލެވެމުން ދިޔައިރު އެމީހާއަށް ކިރިޔާވެސް ފުރުސަތެއް ނުދޭން އޭނާ ހުރީ ވަރުގަދަ އަޒުމެއްގައެވެ. އޭނާއަށް އެ މުސީބާތުން ސަލާމަތްވުމަށް އެދޭ ހާލުގައެވެ. މިއަދު އޭނާއަކީ ޔަނާލްކަން ހުރިހާ މީހުންނަށް އިނގޭނެކަން މިހާރު އޭނާއަށް ޔަޤީންވެއްޖެއެވެ. އެކަމަށް މިހާރު އޭނާ އެހެރީ ތައްޔާރުވެގެންނެވެ. ކުއްލިއަކަށް ޔަނާލް ސިހުނީ އޭނާ ހުރި ދިމާލުން ފާރަށް ހުދު އައްޔެއް އެޅުމުންނެވެ. އޭނާ އުޑުފައިން ތިރީގައި އިށީނެވެ. އެ އަލިކޮޅު ތިރިއަށް ދަތުރުކުރަމުން އައިސް އޭނާގެ މޫނަށް ހުއްޓުމާއެކު އޭނާއަށް ކޮޅަށް ތެދުވެވުނެވެ. އޭނާއަށް ދެން އިވިގެން ދިޔައީ އެމީހާގެ ނުލަފާ ހުނުމުގެ އަޑެވެ. އެމީހާ ހުރީ ފޯނުގެ ލައިޓުން ޔަނާލް ހޯދުނީތީ ފޮނި ވެފައެވެ. އެމީހާ ޔަނާލާއި ދިމާލަށް ފިޔަވަޅެއް އަޅާލާއިރަށް ޔަނާލް އޭނައާއި ދުރަށް ފިޔަވަޅު އަޅައެވެ. އިޝާނަމާދުގެ އެންމެފުރަތަމަ ކަލިމައާއެކު އޭނާ ހެއްދެވި ފަރާތަށް އެކަލާނގެ އިސްމުފުޅު ނަންގަތެވެ. ކުއްލިއަކަށް މުޅިތަނަށް އަލިވެގެން ދިޔައެވެ. އޭރު ޔަނާލާއި އެމީހާއަށް ތިބެވުނީ އެކަކު އަނެކަކާއި ދިމާލަށެވެ. ކަޅު ކުލައިގެ މާސްކަކުން ދެލޯ ނޫނީ ހުރިހާތަނެއް ނިވާކޮށްފައި ހުރި މީހާގެ ނަޒަރު ހުރީ ޔަނާލަށް ހުއްޓިފައެވެ. އެއީ ކާކުކަން ޔަނާލަށް ނޭނގުނެވެ. އެމީހާގެ ފުރަގަހަށް ހުރި ކުޑަދޮރުން ވައިސޫރިއެއްހެން ދެމިގަތުމާއެކު ޔަނާލަށް ހަޅޭއްލަވާގަނެވުނެވެ. އޭނާ އަނބުރައިގަނެގެން ވެއްޓެން ދިޔަ ވަގުތު ވަދެގެން އައި ފައިޒަން އޭނާގެ އަތުގައި ހިފާ ދަމައިގަތެވެ. ޔަނާލް ތަތްވީ ފައިޒަންގެ މޭމަތީގައެވެ.\n“ނަނާ!!!!” އޭނާ ޔަނާލަށް ގޮވާލިއެވެ. މާއިރާއާއި އޭނާގެ ދަރިން ސްޓޯރ ރޫމް ދޮރުމައްޗަށް އެރީ ހަމަ ކުއްލިއަކަށެވެ. ފައިޒަންގެ މޭގައި ބޮނޑިވެގެން ހުރެ ރޮމުން ދިޔަ ޔަނާލްގެ މޫނު އެމީހުންނަށް ނުފެނެއެވެ. އެއްފަރާތުން ޔަނާލްގެ އިސްތަށިގަނޑު ފެތުރިފައިވާއިރު އަނެއްފަރާތުން އެމޫނުގައި ފައިޒަންގެ އެއްއަތުން ވަނީ ނިވާކޮށްފައެވެ.\n“ހުއްޓޭ އެންމެން. އެކަކުވެސް މިތަނަށް ނުވަންނާތީ” ޔަނާލް އެހާލުގައި ވަނިކޮށް ޔަނާލް އެމީހުންނަށް ފެންނަން ފައިޒަން ބޭނުމެއްނުވިއެވެ.\n“ބަލަ މިތާ ތެރޭގައި ކޮންކަމެއްތަ ހިނގީ؟؟؟؟ މިހާރު އެނގިއްޖެ. ފިރިހެނަކު ވެއްދީ ދޯ…. އެހެންވެއެއްނު އެހާލުގައި ހުންނާނީ. އެ އޮތީ ލައިގެން ހުރި ހެދުންގަނޑު…. ޗީ… ޗީ….” މާއިރާ ވާހަކަދެއްކިއެވެ. ފައިޒަންގެ ރުޅިގަނޑު މައްޗަށް އަރައިގެން ދިޔައެވެ. ނަމަވެސް ޔަނާލަށްޓަކައި އޭނާ ކެތްކުރިއެވެ. މިވަގުތު ޔަނާލްގެ މޫނު އެމީހުންނަށް ސިއްރުކުރަން ފައިޒަން ބޭނުންވެއެވެ. ފައިޒަންގެ ބުރަކަށިން ވަށާލާފައިވާ ޔަނާލްގެ ދޮންދޮން ދެ އަތަށް އިފްނާއާއި މާއިރާ ބަލަމުން ދިޔައެވެ. އެމީހުންނަށް ދުރު ހަނދާނެއް އާވިކަހަލައެވެ.\n“ކޯޗެއް ފޮރުވަނީ މިހާރު ތި…. އަހަރެމެންނަށް ހުރިހާ އެއްޗެއް ފެންނަން މިތިބީ…. ލަދެއްވެސް ނެތީތަ…….؟؟؟” މާއިރާ ހަޅޭއްލަވަމުން ދިޔައެވެ.\n“ރައްކާވޭ މިތަނުން އަހަރެންގެ އަތުން ފައިން ގޯހެއް ނެހެދެނީސް. ހަމަ ހުވާ މިބުނީ އެކަކުވެސް މިފަހަރު ދުލެއް ނުކުރާނަން…… ރައްކާވާށޭ…..” ފައިޒަންގެ ދެލޮލުގައިވާ ރުޅިވެރިކަން ފެނި މާއިރާ ވިއްދާ އެއްޗެއް ބުނަން ޖެހިލުންވިއެވެ. އޭނާ ދަރިންނާއެކު ދިޔައީ ފައިޒަންއަށް ވަރުގަދައަށް ދެލޯ އަޅާލާފައެވެ. ޔަނާލް ދުރުކޮށްލުމަށްފަހު ފައިޒަން ސްޓޯރ ރޫމް ދޮރު ލައްޕާލިއެވެ. އޭނާ ޔަނާލްގެ މޫނަށް ބަލާލީ އެއަށް ފަހުގައެވެ. ޔަނާލްގެ ނިތްމަތިން ފަޅައިގެން ގޮސްފައި ހުރިތަނުން އައިއްސަ ހުރި ލޭތައް އޭނާ ލޯމަތިން ތިރިއަށް ހުރީ ދެމިފައެވެ. ތުންފަތް ކައިރިންވެސް ވަނީ ވަރަށް ބޮޑަށް ވަކި އެޅިފައެވެ.\n“އައިމް ސޮރީ… އައިމް ވެރީ ސޮރީ ނަނާ….” ޔަނާލްގެ މޫނުގެ ދެފަރާތުގައި ހިފާލައިގެން ހުރި ފައިޒަންއަށް ރޮވުނެވެ. ޔަނާލް ދެފަރާތަށް ބޯހޫރާލިއެވެ. އޭނާއަށް ބަހެއް ނުކިޔުނެވެ. ތިރީގައި އުކާލާފައިވާ ޔަނާލްގެ އަންނައުނުތައް ހިފައިގެން އައިސް ޔަނާލްގެ ބޮލުން ތިރިއަށް ބޮޑު ކަޅު ހެދުން ވައްޓާލިއެވެ. އަދު ބުރުގަލާއެކު ޔަނާލްގެ ދެލޯ އެކަނި ފެންނަގޮތަށް މޫނު ނިވާކޮށްލިއެވެ. ޔަނާލްގެ ދެކޮނޑުގައި ހިފާލައިގެން ހިނގައިގަތެވެ. ޔަނާލްގެ ދެފައިގާ އަޅަމުން ދިޔަ ރޫރު ފައިޒަންއަށް އިހުސާސްވިއެވެ. ޔަނާލް ހިތުގައި ހިފާފައިވާ ބިރު އަދިވެސް ނުފިލަނީކަން ފައިޒަންއަށް އިނގުނެވެ. އެމީހުން ކޮޓަރިއަށް ވަތްއިރު މާއިރާއާއި އޭނާގެ ދަރިން ސިޓިންގރޫމުގައި ތިއްބެވެ. ޓައިލްސްތަކުގެ މަތީގައި ކުޅޭއެއްޗެހިތައް ކައިރީގައި ޔަނާލްގެ ފޯނު ހިފައިގެން ނިދިފައި އޮތް ޔާޒް ފެނުމުން ޔަނާލް ދުވެފައި ގޮސް ޔާޒް ނެގިއެވެ. އަދި އެނދުގައި އިށީނދެ ޔާޒް ގައިގާ ވަރަށް ބާރަށް ބައްދާލިއެވެ. ކޮޓަރި ފަޅައިގެންދާވަރަށް އޭނާއަށް ރޮއެގަނެވުނެވެ. ފައިޒަން ކައިރިވެލުމަށްފަހު ޔަނާލާއި ޔާޒްގެ ގައިގާ އެއްކޮށް ބައްދާލިއެވެ.\n“ސްޓޮޕް ކްރައިންގ ނަނާ… ޕްލީޒް…. ތީ ފިނޑި ކުއްޖެއްނޫނެއްނު” ޔަނާލްގެ ބޮލުގައި ފިރުމަމުން ފައިޒަން ވާހަކަދައްކަމުން ދިޔައެވެ. ހިތް ފުރޭވަރަށް ރޯލުމަށްފަހު ޔަނާލް ހުއްޓާލިއެވެ. އޭނާ ފައިޒަންއާއި ހަތަރުކަޅި ހަމަކޮށް ބަލާލިއެވެ. ފައިޒަން ޔާޒް ނަގާ އުރާލިއެވެ. އަދި އެނދުގެ އެއްފަރާތުގައި ބޭއްވިއެވެ. އެއަށްފަހު ޔަނާލްގެ މޫނުމަތީ ފޮތިކޮޅު ނެގިއެވެ. ފަސްޓް އެއިޑް ބޮކްސް ހިފައިގެން އައިސް ޔަނާލް ކައިރީގައި އަރާ އިށީނެވެ. ޔަނާލްގެ ނިތްމަތިން ފަޅައިގެން ގޮސްފައި ހުރިތަން ކަފަކޮޅަކުން ސާފުކުރަމުން ދިޔައިރު ޔަނާލް އިނީ ފައިޒަންގެ މޫނަށް ބަލަހައްޓައިގެންނެވެ.\n“ނަނާއަށް އިނގޭތަ ކާކުކަން އެއީ….؟” ޔަނާލް ހަމަޖެހުނުކަން އެނގުމުން ފައިޒަން އަހާލިއެވެ.\n“ނޭނގެ. މޫނު ނުފެނޭ.. މާސްކް އަޅާފައި ހުރީމަ އެއްގޮތަކަށްވެސް ނޭނގުނު. ޔަޤީނުންވެސް އާކިންއާއި ޒާކިންގެ އިސްކޮޅެއް ނޫން އެއީ.. އެއަށް ވުރެ މާ ވަރުގަދަ މާ ބޮޑުކޮށް ހުރީ…” ޔަނާލް ކިޔައިދިނެވެ.\n“ކަރަންޓު ދިޔައިމަ ކޮޓަރީގައި މީނދަ އެމެޖެންސީ ލައިޓް ނުދިއްލުނީމަ ހިތަށް އެރި މިއީ ނުބައެކޭ. ފައި! މަށަށް ހަމަ ސަތޭކަ ޕަސެންޓް ގެރެންޓީ އެއީ މާއިރާ ކުރުވި ކަމެއްކަން. މަންމަވެސް ނެތިފަ ފައި ވެސް ގޭގައި ނެތް ގަޑިއެއްގައި އެމީހުން މަށަށް އެޓޭކް ކުރީ….. އެމީހުން ދޫކޮށްލާނީ އަހަރެން މަރުވީމަ ކަންނޭނގެ…..” ދެވަނަ ފަހަރަށް އޭނާގެ އަޑު ކުރެހެން ފެށުމުން ކަކުލުގައި ބޯއަޅާލިއެވެ. އެމަންޒަރު ބަލަން އިން ފައިޒަންގެ ދެއަތް މުށްކެވިގެން ދިޔައެވެ. ކުރިމަތީގައި އިނދެ ބައެއްގެ އަނިޔާވެރިކަމުގެ ސަބަބުން ކަރުނަ އަޅަމުން އެދަނީ އޭނާގެ ހިތުގެ އެއްބައެވެ. ލައްކަ ދުވަހު އޭނާ ކެތްކޮށްފިއެވެ. އެއްފަހަރު އެލޯބި އޭނައަށް ގެއްލިއްޖެއެވެ. ދެވަނަ ފަހަރަށް އެލޯބި ކުރިމަތީގައި ބީވާތަން ބަލަން އޭނާއަށް ކެތެއްނުވާނެއެވެ. އެކުވެރިކަމަކުން ފެށުނު އެގުޅުން ނިމެން އޭނާ ބޭނުންވަނީ ދެފަރާތުގައިވެސް ލޯބީގެ ކުލަ ޖެހިގެންނެވެ. އެކަން އޭނާއަށް ކާމިޔާބު ނުވަނީސް އަނިޔާވެރިކަމުން އެލޯބި ނިމިގެންދާން އޭނާ ބޭނުމެއްނުވެއެވެ. ކުރިން އޭނާ ވަނީ އަނިޔާވެރިންނަށް އިންޒާރު ދީފައެވެ. ދެވަނަ ފަހަރަށް އެއްވެސް އިންޒާރެއް ނޯންނާނެއެވެ. އޭނާ އެމީހުންނަށް ކުޅި ދައްކާލާނީ އޭނާގެ ހަތަރެސް ފައިންނެވެ. މިވަގުތު އެއްވެސް މީހަކަށް އޭނާ ނުހުއްޓުވޭނެއެވެ. އެނދުން ތެދުވެގެން ފައިޒަން ދިޔައިރުވެސް ޔަނާލަށް ރޭކާވެސް ނުލައެވެ. ޔަނާލް ސިހުނީ ކޮޓަރި ދޮރުލެއްޕިގެން ދިޔަ ބާރު އަޑުންނެވެ. އޭނާ އަވަސް އަވަހަށް ތެދުވެ މޫނުފޮތިކޮޅު އަޅާލިއެވެ. އަދި ކޮޓަރިން ނިކުންނަން ދުއްވައިގަތެވެ.\nސިޑިން ފައިބައިގެން ފައިޒަން ދިޔައިރު ސިޓިންގްރޫމުގައި މާއިރާއާއި އޭނާގެ ދަރިން މަޖާނަގަން ތިއްބެވެ. ކުރިމަތިން އަންނަ ފައިޒަން ފެނުމާއެކު މާއިރާ ވަގުތުން ހިމޭންވިއެވެ. ލޮލުގެ އިޝާރާތުން އާކިންއަށް ފައިޒަން ދައްކާލިއެވެ. އެވަގުތު އާކިންވެސް ފިނިވިއެވެ. ފައިޒަން އެއައި ގޮތަށް އައިސް ހިފީ އާކިންގެ ލައިގެން ހުރި ޓީޝާޓުގެ ގިރުވާނުގައެވެ. ބިމުން ހިއްލިގެން އާކިން ދިޔުމާއެކު މާއިރާއަށް އިންތަނުން ތެދުވެވުނެވެ. ދުރުން ދުވަމުން އައި ޔަނާލް މިސްރާބު ޖެހީ އެދިމާލަށެވެ.\n“ކަލޭމެން އެކަކުވެސް މިފަހަރު ދުލެއް ނުކުރާނަން. ވަރަށް ދުވަސްވެއްޖެއްނު މަށަކީ ނުބައި މީހަކަށް ހަދަން މަސައްކަތް ކުރާތާ… ހުރިހާ މީހުންގެ ދުވަސް ދުއްވާލާނަން މިއަދު…” ދެފަރާތް ހޯދާލުމަށްފަހު ފައިޒަން ނެގީ ދޮރުފަތް ބިތްދޮށުގައި ބަހައްޓާފައި ހުރި ފިހިގަނޑެވެ. އާކިންގެ ބުރަކަށީގައި ފުރަތަމަ ބޮނޑި އެޅުމާއެކު މާއިރާ ރޮއެގަތެވެ. ޔަނާލް ފައިޒަން ހުއްޓުވަން މަސައްކަތް ކުރަމުން ދިޔައިރު އަނެއްކޮޅުން ޒާކިންވެސް ދިޔައީ ފައިޒަން ލައިގެން ހުރި ގަމީހުގައި ހިފާ ދުރުކުރަން ދަމަމުންނެވެ. ފިހިގަނޑު ދުރަށް އެއްލާލުމަށްފަހު އާކިން ކަރުވަޅުގައި ހިފާ އުފުލާލިއެވެ.\n“ހުރިހާ ނުބައެއް ހެދީ ކަލޭ… މިއީ ކަލޭގެ ރޭވުން…” ފައިޒަން ހިފީ އާކިންގެ ކަރުގައެވެ. މާއިރާ އެދިޔަ ގޮތަށް ގޮސް ތަޅައިގަތީ ފައިޒަންގެ ބުރަކަށީގައެވެ.\n“ފައި!!! ދޫކޮށްލާ…. އަހަންނަށްޓަކައި…. ޔަޒްދާނަށްޓަކައި… ބައްޕައަށްޓަކައި… ޕްލީޒް……” ޔަނާލްގެ އަޑު ފައިޒަންގެ ކަންފަތުގައި ޖެހުމާއެކު އާކިންގެ ކަރުން ފައިޒަން މަޑުމަޑުން ދޫކޮށްލިއެވެ. އެއާއެކު އާކިން ތިރިއަށް ވެއްތިގަތެވެ.\n“އިފްނާ ފުލުހުންނަށް ގުޅާ… މިއީ ޖަނަވާރުން އުޅޭ ގެއެއް. ހަމަމިހާރު ގުޅާ….” މާއިރާ ހަޅޭއްލަވަމުން ބުނެލިއެވެ.\n“ގުޅާ… އަވަހަށް ގުޅާ… ގެނޭ މަ ގުޅާނީ… މިގޭ ހަތަރުފާރުން އެތެރޭގައި ފުލުހުން އަޅާ ފުރަތަމަ ފިޔަވިއްސާއެކު ބޭޒާރުވާނީ ކަލޭމެން.. އެކަން ހަނދާން ބަހައްޓާތި. އެދުވަސް އޮތީ ދުރުގައެއްނޫން……” ފަހަރަކު މީހަކަށް އިނގިލިން އިޝާރަތް ކުރަމުން ފައިޒަން ވާހަކަދެއްކިއެވެ. އޭރުވެސް އޭނާގެ އެއްފަރާތުން އަތުގައި ހިފަހައްޓައިގެން ޔަނާލް ހުއްޓެވެ.\nMe dhw first?\nVrh reethi!!!!when next?\n🙂 yes Someone.\nthankque so much. will try maadhan up kolleveytho\nOmg!!! Yanaal… Kulshoom and haaroon annane nama egadee ga.. v salhi vaane eirah.. liu miadhu adhi eh part up kohlladhee mirey viyas okay..plzz\nsorry darla 🙁\nmaadhama ingey. insha allah\nWooow va salhi… adhi eh part miadhu up kohdhyyba.. plxxxx\nsorry. miadhu hiyeh nuvey. ekamu maadhama try kuraanan ingey\nOk inthizaaruga …. i luv this story 😍\nwow.. 🤗😍😍 masha allah..v v v v reethi mi part vss.. mi innani vaahaka up veythww bala balaaa.. this is one of my favorite storyy.. hama ehaavsa furihama vaahaka eh mi.. dhn oii part avaha up kohdheche💗💗💗\n🙂 awwww…. thankyu so much yaaanaa. im so happi. dhn in bai vr avahah kiyaalan libeyne. insha allah\nYanaal ge badhaluga momo eh fenna nama dhw\nRoanu edhurh says:\nFb site ah nuvadhe 1 to6kiyaaleveyne gotheh neh tha??\nFenvaru.mv inn kiyeyne\nWhen can I read the next part


BML inn 10 project akah maalee ehee therikan foarukoh dheefi\nބީއެމްއެލުގެ ކޮމިއުނިޓީ ފަންޑުން ވީލްޗެއާ ހަދިޔާ ކުރި މީހަކާއެކު ބޭންކުގެ ބައެއް މުވައްޒަފުން-- ފޮޓޯ: ބީއެމްއެލް\nބީއެމްއެލުން 10 ޕްރޮޖެކްޓަކަށް މާލީ އެހީތެރިކަން ފޯރުކޮށްދީފި\n30 ޖެނުއަރީ 2020 - 15:57:46\nބޭންކް އޮފް މޯލްޑިވްސް (ބީއެމްއެލް)ގެ "އަހަރެންގެ ބޭންކު" ޕްރޮގްރާމުގެ ދަށުން މިދިޔަ އަހަރުގެ ފަހު ކުއާޓާގައި 10 ޕްރޮޖެކްޓެއް ހިންގުމަށް މާލީ އެހީތެރިކަން ފޯރުކޮށްދީފި އެވެ.\nބީއެމްއެލްގެ މިދިޔަ އަހަރުގެ ފަހު ކުއާޓާގެ ތަފާސްހިސާބުތައް ދައްކާ ގޮތުގައި ކޮމިއުނިޓީ ފަނޑުގެ ދަށުން ރާއްޖޭގެ އެކި ރަށްތަކުގައި މުޖުތަމައަށް ފައިދާ ކުރަނިވި 10 ޕްރޮޖެކްޓެއް ހިންގުމަށް މާލީ އެހީތެރިކަން ފޯރުކޮށްދިން ކަމަށެވެ.\nއެ ޕްރޮގްރާމްގެ ދަށުން ވަނީ ތައުލީމާއި، ކުޅިވަރު ހަރަކާތްތަކުގެ އިތުރުން މުޖުތަަމައަށް ފައިދާ ކުރަނިވި ގިނަ ޕްރޮޖެކްޓްތަކަށް ބީއެމްއެލުން އެހީތެރިކަން ފޯރުކޮށްދީފަ އެވެ.\nއޭގެ އިތުރުން ނުކުޅެދުންތެރިކަން ހުންނަ 60 ފަރާތަކަށް ބީއެމްއެލުން ވަނީ މޮޓޮރައިޒްޑް ވީލްޗެއާ ވެސް މިދިޔަ އަހަރުގެ ފަހު ކުއާޓާގައި ހަދިޔާކޮށްފަ އެވެ.\nވިޔަފާރިތަކަށް އެހީވުމުގެ ގޮތުން ވެސް އެ ކުއާޓާގައި ބީއެމްއެލުން މަސައްކަތްތަކެއް ކުރި އެވެ. އެގޮތުން މާލެ އާއި ހުޅުމާލޭގައި ބިޒްނަސް ސެންޓަރު ވަނީ ހުޅުވާފަ އެވެ.\nފަސޭހަކަމާއެކު ކަސްޓަމަރުންނަށް ފައިިސާގެ މުއާމަލާތް ކުރެވޭނެ ހިދުމަތްތައް ތައާރަފްކޮށް، ބޭންކުގެ ހިދުމަތްތައް މުޅި ރާއްޖޭއަށް ފުޅާކުރުމަށް ކުރަމުންދާ މަސައްކަތުގެ ތެރެއިން ނ. ވެލިދޫގައި ބްރާންޗެއް ވަނީ ގާއިމްކޮށްފަ އެވެ.\nމިދިޔަ އަހަރު ބީއެމްއެލުން ހޯދި ކާމިޔާބީތަކާ ގުޅޭ ގޮތުން ބޭންކުގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔާ ވިދާޅުވީ މި އަހަރު ވެސް ބޭންކުގެ އަމާޒުތަކަށް ވާސިލްވުމަށް ގިނަ މަސައްކަތްތަކެއް ކުރެވޭނެ ކަމަށެވެ.\n"މިގޮތުން އިތުރުވަމުން އަންނަ ކަސްޓަމަރުންގެ ޑިމާންޑަަށް ބަލައި، ކަސްޓަމަރުންނަށް ފުރިހަމަކަމާއި ފަސޭހަމަކާއެކު ބޭނުންކުރެވޭނެ ހިދުމަތް ދިނުމަށް ޓެކްނޮލޮޖީ އަށް އިންވެސްޓް ކުރެވިގެން ދާނެ. މި ކުއާޓާގައި އިތުރު ސެލްޕް ސާވިސް ބޭންކިން ސެންޓަރުތައް ގާއިމް ކުރެވިގެން ދާނެ. އަދި އެކައުންޓް އޯޕަނިން ސެންޓަރަކާއި ލޯން ސެންޓަރެއް ވެސް ހުޅުވިގެން ދާނެ. މީގެ އިތުރުން އަމިއްލަ ފަރުދުންނާއި ވިޔަފާރިތަކަށް ދޫކުރާ ލޯނާއި ފައިނޭސިން ޕްރޮޓަކްޓްތަކަށް ވެސް ހެޔޮ ބަދަލުތަކެއް އަންނާނެ،" ޓިމް ސޯޔާ ވިދާޅުވި އެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 38 ބްރާންޗް، 51 ސެލްފް ސާވިސް ބޭންކިން ސެންޓަރު، 115 އޭޓީއެމް، 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިން ހިދުމަތާއެކު ބީއެމްއެލްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމުގައި އެ ބޭންކުން ބުނެ އެވެ.\nބީއެމްއެލް އަހަރެންގެ ބޭންކްބީއެމްއެލް\nމުވައްޒަފުންނަށް ހާއްސަ ޕްރޮގްރާމްތަކެއް ބޭންކް އިން ފަށަނީ\nބީއެމްއެލް ހޯމް އިމްޕްރޫވްމަންޓް ލޯނަށް ހެޔޮ ބަދަލުތަކެއް\nރިކޯޑު އަދަދަަކަށް ކޮވިޑް ކޭސްތައް މައްޗަށް\nޒުވާނުންގެ އެވޯޑް 10 ފަރާތަކަށް\nދަރިވަރުން ހޯމްވޯކް ހެދުމުގެ އުނދަގުލުން ސަލާމަތްކޮށްދެނީ\nފްލެޓުގެ އިންޓަރެސްޓަށް 888 މިލިއަން ދައްކައިފި